Kombi prevoz do Štutgarta u Nemačkoj - Kombi Prevoz Putnika Beograd Srbija, Kombi Prevoz Do Aerodroma\nKombi prevoz putnika - Štutgart Nemačka\nKombi prevoz Nemačka » Kombi prevoz putnika - Štutgart Nemačka\nKombi prevoz putnika do Štutgarta je usluga koju u okviru kombi prevoza putnika do Nemačke skoro svakodnevno organizujemo za grupe putnika. Sve što je potrebno, da biste brzo, bezbedno i udobno putovali do Štutgarta, je da nas pozovete i ugovorite termin polaska iz Srbije ili povratka iz Štutgarta u Nemačkoj.\nPrednosti kombi prevoza do Štutgarta\nPrednost kombi prevoza u odnosu na druge linijske mogućnosti prevoza do Štutgarta je to što vas naš kombi prevoz putnika vozi sa bilo koje adrese u Srbiji do bilo koje adrese u Štutgartu. Ne postoje klasična stajališta ili mesta okupljanja putnika.\nVanlinijski kombi prevoz putnika do Štutgarta\nVreme putovanja kombijem do Štutgarta\nVreme putovanja iz Srbije do Štutgarta u slučaju kombi prevoza je svakako kraće od linijskog prevoza autobusom, a posebne pogodnosti pravljenja pauza na zahtev putnika i prevoz putnika do adrese u Štutgartu sa adrese u Srbiji posebno utiče na sve veću traženost ove vrste prevoza.\nPogodnosti kombi prevoza do Štutgarta\nPosebne pogodnosti u vidu popusta na cenu prevoza putnika kombijem do Štutgarta obezbeđujemo stalnim putnicima, penzionerima, organizovane grupe putnika i grupe sa jedinstvenim mestom polaska.\nKontaktirajte nas za kombi prevoz do Štutgarta\nZa sve detaljne informacije o kombi prevozu putnika do Štutgarta ili kombi prevozu putnika do Nemačke uopšte, možete nas kontaktirati pomoću podataka na stranici kontakt za kombi prevoz putnika do Nemačke.


Srednjoškolci za srednjoškolce – SzS – UNSS\nSzS je projekat koji UNSS organizuje od 2010. godine, u okviru koga školama članicama pruža mogućnost finansiranja projekata.\n“Srednjoškolci za srednjoškolce“ je ustaljen koncept u više zemalja u svetu, poznatiji kao “Social Day”. Bazira se na srednjoškolskom aktivizmu i društveno odgovornom poslovanju preduzeća. Projekat je prvi put realizovan 1962. godine u Švedskoj, da bi se potom proširio na Norvešku, Dansku, Finsku, Nemačku, Italiju, Holandiju i SAD. Projekat „Srednjoškolci za srednjoškolce“ prvi put je realizovan u Srbiji 2010. godine i od tada ga realizuje Unija srednjoškolaca Srbije (UNSS).\nSredstva sa pomenutog fonda biće utrošena na organizaciju treninga za pisanje projekata učeničkim parlamentima, koji budu učestvovali u realizaciji projekta, kao i na realizaciju projekata koje učenički parlamenti budu podneli putem javnog konkursa koji će UNSS raspisati.\nU realizaciji projekta je do sada učestvovalo više od 60 gradova i opština u Srbiji. Prikupljena sredstva iz Fonda dodeljivana su po jednom učeničkom parlamentu (ili lokalnim unijama učeničkih parlamenata) iz svakog od gradova u kojima je realizovan projekat. Za odabir projekata učeničkih parlamenata koji će biti finansirani, svake godine sastaje se tim predstavnika i predstavnica Upravnog odbora Unije srednjoškolaca Srbije i stručnjaka u oblasti omladinskog aktivizma.\n“Srednjoškolci za srednjoškolce” je samoodrživ projekat, a to znači da se deo prikupljenih sredstava ostavlja za pokretanje projekta naredne godine. Fond raste iz godine u godinu, kao i broj učenika i učenica koji/e volontiraju i preduzeća koja društveno odgovorno posluju, podržavajući na taj način mlade i razvoj lokalne zajednice.


ČEŠLJANJE DIPLOMA Vlada FBiH donela odluku da se provere stručne spreme svih ZAPOSLENIH U INSTITUCIJAMA\nVlada Federacije BiH danas je, na predlog Federalnog ministarstva nauke i obrazovanja, usvojila inicijativu za pokretanje revizije diploma svih zaposlenika u federalnim organima uprave, federalnim institucijama, zavodima, agencijama, direkcijama i drugim organima čiji je osnivač Federacija BiH.\nRevizijom će biti obuhvaćeni imenovani funkcioneri, državni službenici i nameštenici u ovim institucijama.\nZa realizaciju ove inicijative Vlada je zadužila Federalno ministarstvo obrazovanja i nauke i Federalno ministarstvo pravde. Oni će, za jednu od sledećih sednica, pripremiti konkretne mere za operacionalizaciju ove inicijative, prenosi Srpskainfo.\nVlada je pozvala i vlade kantona, gradove i opštine da podrže i pridruže se ovoj inicijativi, piše Klix.\nNa ovaj način, Vlada Federacije BiH odgovorila je na brojne zahteve ukupne javnosti s ciljem analiziranja aktuelnog stanja i uvođenja zakonitosti u oblast obrazovanja i funkcioniranja javnog sektora uopće, naveli su iz Vlade.\nNIKAKO DA JE SPROVEDU U DELO Institucije BiH još analiziraju inicijativu o proveri VALIDNOSTI DIPLOMA


Dačić: Glasaćemo za Anu, slede razgovori sa JS! • HAPPYTV.RS\nDačić: Glasaćemo za Anu, slede razgovori sa JS!\nSocijalistička partija Srbije glasaće za izbor Ane Brnabić za premijera Srbije, a očekuje da im se povere četiri resora, saopštio je danas lider te partije Ivica Dačić.\nDačić je to rekao novinarima nakon sednice Predsedništva, a pred sednicu Glavnog odbora stranke, i naveo da su razgovarali i o kadrovskim resenjima SPS u novoj vladi odnosno o predlozima te stranke.\nDačić je precizirao da je reč o Slavici Đukić Dejanović, Aleksandru Antiću i Branku Ružiću, kojeg socijalisti vide kao ministara džavne uprave i lokalne samouprave, te o njemu samom kao potpredsedniku vlade i ministru spoLjnih poslova.\nMeđutim, dodao je Dačić, socijalisti su zainteresovani i za ministarstvo ekologije ukoliko ga bude, ali je naveo i da o tom kadrovskom resenju nisu razgovarali, jer je to još hipotetičko pitanje.\nPredsednik socijalista je ponovio da je još još jednom istaknuto da je odluka da se podrži zajednički kandidat Aleksandar Vucicć bila ispravna i da je postignuta velika pobeda.\n"Mislim da je ono što je za nas najbitnije je da je iz svega toga proizašao novi kvaliiet, značajno viši nivo međusobnog poverenja između SPS i SNS i samim tim, ono što je za nas najvažnije, nastavak dalje saradnje i strateškog planiranja te saradnje u budućnosti", rekao je Dačić.\nStoga, kaže, nije ni bilo nikavih dilema da li će se SPS nastaviti koaliciju sa SNS i glasati za Brnabić, odnosno predlog nove vlade koji ona bude iznela.\n"Žedlimo puno uspeha mandataru koga je predložio Vucicć i želimo da se što pre formira vlada i nastavi dalji rad", istakao je Dačić.\n"Mislim da je važno da taj predlog dobije podršku, jer je to predlog Aleksandra Vučića. Uostalom neizbor vlade do određenog roka povlači i podrazumeva političke i pravne posledice, a to je raspuštanje Skupštine i parlamentarni izbori. To treba imati u vidu i mislim da Srbiji u ovom trenutku to ne samo da nije potrebno, nego nije ni dobro".\nFoto: Twitter/Jelena Viku, tanjug youtube/printscreen


Gaćinović: Da nastavimo sa nizom dobrih igara kakve smo imali ove jeseni\nSubotički Spartak u okviru 20.kola Linglong Tire Super lige Srbije gostuje u Beogradu gde će odmeriti snage sa ekipom Crvene zvezde.\nGosti u poslednji jesenji duel ulaze sa puno optimizma, ali i respekta prema rivalu. Šef stručnog štaba ’’golubova’’ Vladimir Gaćinović ističe da je neophodno da njegov tim bude u najboljem mogućem izdanju kako bi mogao da parira Crvenoj zvezdi i da stigne do pozitivnog rezultata:\n’’Imamo veliku čast da poslednje kolo igramo sa ovako renomiranim protivnikom, kojima bih ovom prilikom poželeo pozitivan skor u duelu sa Olmpijakosom i da se plasiraju u Ligu Evrope. Što se tiče nas bez obzira što u Beograd putujemo rasterećeni, sigurno ne odlazimo bez obaveza. Želja nam je da odigramo dobru utakmicu, da nastavimo sa nizom dobrih igara kakve smo imali ove jeseni, posebno u poslednje vreme. Teško je pričati o nekom pozitivnom rezultatu, ali naravno sve ćemo učiniti da ostvarimo pozitivan rezultat pred beogradskom publikom, kao i da se predstavimo u dobrom svetlu. I u ranijim utakmicama smo pokazali da smo uvek spremni. U prethodnoj utakmici protiv Zvezde koju smo odigrali u Subotici smo to pokazali i bili smo nadomak osvajanju boda. I sutra će puno toga zavisiti od našeg pristupa. Imamo za duel sa Crvenom zvezdom spremnu priču, ali će ona zavisiti i od našeg pristupa naravno i od raspoloženja protivnika, jer se i oni uvek pitaju. Zvezda ima veliki broj kvalitetnih igrača kojima je teško parirati i mi moramo biti daleko iznad svojih mogućnosti da bi mogli da im pariramo i odgovorimo na njihov kvalitet.’’\nMeč 20.kola Linglong Tire Super lige Srbije između Crvene zvezde i Spartaka igra se danas, u subotu 07.decembra 2019.godine, sa početkom u 15:30 časova. Obezbeđen je direktan televizijski prenos ovog susreta na prvom programu TV Arena sport.


BalkanMagazin :: Gas - ekološka konkurencija klasičnim naftnim derivatima\nutorak, 03. septembar 2019 08:21\nZahvaljujući povećanju broja vozila sa pogonom na prirodni gas i KPG i LNG punionicama, čiji broj konstantno raste, prirodni gas je postao održivo i ekološki prihvatljivo alternativno gorivo dostupno potrošačima, poručeno je sa okruglog stola, koji je juče organizovao NIS u okviru manifestacije „Plavi koridor 2019“.\nU organizaciji kompanije NIS juče je u Beogradu održan okrugli sto pod nazivom „Korišćenje prirodnog gasa kao pogonskog goriva“. Ova diskusija održana je u okviru manifestacije „Plavi koridor 2019“, koju organizuju kompanije GAZPROM i UNIPER u cilju promocije značaja korišćenja prirodnog gasa. Na ovaj način NIS i Srbija postali su deo ovog značajnog međunarodnog projekta i ugostili karavan vozila na prirodni gas, koji će tokom trajanja manifestacije preći više od 5.000 kilometara i obići niz evropskih gradova, među kojima je i glavni grad Srbije.\nNa okruglom stolu u Poslovnom centru NIS-a učestvovali su predstavnici gasne i automobilske industrije, predstavnici stručne javnosti i medija koji su diskutovali o ekonomskim i ekološkim benefitima korišćenja prirodnog gasa kao pogonskog goriva, kao i o novinama u industriji vozila, koja koriste ovaj energent kao gorivo. Zahvaljujući povećanju broja vozila sa pogonom na prirodni gas i KPG i LNG punionicama, čiji broj konstantno raste, prirodni gas je postao održivo i ekološki prihvatljivo alternativno gorivo dostupno potrošačima. Njegova upotreba doprinosi daljoj dekarbonizaciji saobraćaja i nudi značajan potencijal za smanjenje emisija gasova sa efektom staklene bašte u budućnosti.\nPored predstavnika NIS-a na okruglom stolu učestvovali su i predstavnici kompanija GAZPROM, UNIPER i IVECO. Moderator skupa bio je Goran Lalić, direktor Departmana za trgovinu i upravljanje portfolijom prirodnog gasa u NIS-u.\nPavel Kandalincev, direktor Direkcije za maloprodaju u NIS-u ukazao je na ekološke prednosti i finansijske benefite upotrebe komprimovanog prirodnog gasa kao pogonskog goriva i naveo da dalja perspektiva razvoja KPG maloprodajne mreže NIS-a zavisi od trendova razvoja domaćeg tržišta ovog energenta.\nDetlef Vesling, direktor za tehničku saradnju kompanije UNIPER, izrazio je nadu da će projekat „Plavi koridor“ doprineti razvoju tržišta prirodnog gasa na Balkanu, uključujući Srbiju i govorio o ekološkim prednostima upotrebe prirodnog gasa kao motornog goriva.\n„Svi sada govore o klimatskim promenama. Ono što moramo da kažemo je da LNG ne doprinosi toliko redukciji CO2, oko 10 procenata. Ali, ako razgovaramo o drugim prednostima, koje su, takođe, važne tokom diskusija u EU, onda možemo da kažemo da LNG znači smanjenje emisije čestica za 95 odsto, ako poredimo sa dizelom. U Nemačkoj dizel kamionima već nije dozvoljen ulazak u pojedine oblasti. Takođe, kada je reč o buci – smanjenje je 70 odsto kada je reč o LNG-u. To su zaista prednosti koje moramo imati u vidu kada je reč o ekološkoj sferi i razlog zašto politika podržava razvoj ovih goriva u EU“, rekao je Vesling.\nAndre Šuman, direktor za pitanja tehničke saradnje kompanije UNIPER, predstavio je ideju i istoriju manifestacije „Plavi koridor“, navodeći da je ključni cilj projekta prezentacija benefita upotrebe prirodnog gasa kao pogonskog goriva, kao i perspektiva razvoja ove vrste energenta na globalnom tržištu.\n„Pored toga što želimo da ukažemo na prednosti upotrebe prirodnog gasa kao pogonskog goriva, cilj karavana vozila je i da se pokaže da postoji odgovarajuća maloprodajna i transportna infrastruktura za razvoj ove vrste energenta. Pored karavana vozila, organizujemo i okrugle stolove, što se pokazalo kao dobra praksa, jer imamo mogućnost da razmenimo mišljenja kada je reč o trnutnom stanju, kao i o perspektivama razvoja tržišta prirodnog gasa“, rekao je Šuman.\n„Plavi koridor“ je međunarodna manifestacija koja se tradicionalno organizuje od 2008. godine. Do sada je u karavanima koji su prošli više od 55.000 kilometara i obišli oko 130 gradova učestvovalo preko 200 vozila. Svake godine manifestacija ima poseban fokus. Ovogodišnji karavan vozila simbolično će povezati trase dva nova gasovoda u izgradnji – Severnog toka 2 i Turskog toka. Karavan je podeljen na evropski i ruski deo, da bi finale bilo održano u Sankt Peterburgu, tokom trajanja Međunarodnog gasnog foruma. Tokom takozvanog evropskog dela manifestacije vozila koja učestvuju u karavanu preći će oko 5.000 kilometara i obići više od 10 gradova – od Istanbula do Grajfsvalda.\nU Rusiji će karavan startovati od kompresorkse stanice Ruskaja gde počinje gasovod Turski tok, da bi se oba dela karavana sastala na svečanom finalu manifestacije 2. oktobra u Sankt Peterbrugru, gde će u okviru Međunarodnog gasnog foruma biti održana posebna sesija sa fokusom na primeni gasa u prevoznim sredstvima.


Bolji život sa retkim bolestima: harmonizacija pristupa skriningu novorođenčadi | Baza retkih bolesti\nRana dijagnoza vodi ka boljem životu osoba sa retkim bolestima. Skrining novorođenčadi je način da se omogući: bolje planiranje porodice kada su u pitanju nega i lečenje njihove dece, donošenje informisanih odluka o budućim trudnoćama... U brojnim slučajevima, rane intervencije sprečavaju ozbiljne poremećaje razvoja i mogu spasiti živote.\nNa teritoriji Evrope još uvek postoje ozbiljne razlike između država i programa koji se odnose na skrining pregled novorođenih beba.\nPo prvi put EURORDIS, uz Veće Nacionalne Alijanse (Council of National Alliances), Veće evropskih federacija (Council of European Federations) i njihove članice, postavili su 11 ključnih principa, kako bi podržali usklađen pristup Evrope sa ciljem skrininga novorođenčadi. Velika većina nejednakosti na teritoriji Evrope, zajedno sa tehnološkim i naučnim pomacima, naglašava hitnu potrebu da se krene napred u odnosu na trenutni status quo.\nEURORDIS je pozvao institucije Evropske unije i države članice da usvoje ove ključne principe, garantujući ostvarivanje prava na najviše standarde zdravlja za svu novorođenčad.\nŠirenje obuhvata skrining pregleda\nTradicionalni skrining programi novorođenčadi u zdravstvenom sistemu, imaju za cilj da identifikuju stanja koja se mogu lečiti. EURORDIS veruje da programi skrininga novorođenčadi treba da uključe i bolesti na koje se može reagovati, odnosno bolesti koje se leče. Fokus je do sada previđao potencijalne šire prednosti skrininga novorođenčadi, koje bi mogle ostvariti bolje rezultate za pacijente, njihove porodice i društvo.\nRano otkrivanje bolesti, čak i ukoliko ne postoji lek, vodi ka boljem ukupnom kvalitetu života novorođenčadi i njihovih porodica. Ono što je naročito važno, skraćuje se dug put do dijagnoze koji je često prisutan, sa nepotpunim testovima i mnogostrukim nagađanjima bez konkretnog odgovora šta nije u redu.\nRoditelji takođe donose odluke o tretmanima koja mogu sprečiti ili usporiti seriju ozbiljnih simptoma, kao i strategiju nege koja može da pokrije veliku većinu komponenti uključenih u život sa retkom bolešću, pre svega pristup ustanova integrisane medicinske i nege socijalne zaštite, kao i odluka gde živeti kako bi se organizovala nega za decu.\nZa one koji moraju da donesu ovakve odluke, biti informisan i imati podršku u donošenju odluka o budućim trudnoćama, takođe je jedna od opcija.\nNa nivou društvenih zajednica, dobijaju se podaci od značaja, koji mogu biti iskorišćeni u istraživanjima sa ciljem unapređenja razumevanja retkih bolesti.\nBudući da je procenjeno kako 72% retkih bolesti ima genetski uzrok, a 70% se otkriva u ranom detinjstvu, u okviru rada pedijatrijske službe, skrining pregled novorođenčadi nudi jedinstvenu mogućnost za unapređenje kvaliteta života novorođenčadi koja dobiju pozitivne rezultate na neku od retkih bolesti.\nPostavljanje sistema na mesto\nU ovom trenutku, način na koji se razvijaju skrining programi i kako se sprovode, razlikuju se u različitim delovima Evrope. Zbog toga je radna grupa EURORDIS za skrining pregled novorođenčadi razvila 11 ključnih principa, uspostavljajući fokus skrining pregleda novorođenčadi, ali i korake koji moraju biti preduzeti na nacionalnom i evropskom nivou da bi se postigao uspeh.\nOvi principi pokazuju zašto nacionalni skrining program novorođenčadi treba da bude organizovan kao sistem, koji precizno određuje uloge i odgovornost, kao i rukovođenje i odgovornost organa, koji moraju biti transparentni i dosledni u sprovođenju.\nAdekvatni standardi psihološke, društvene i ekonomske podrške za porodice sa novorođenim bebama koje prođu skrining moraju biti usklađeni. Profesionalci iz oblasti zdravstvene zaštite moraju proći temeljnu edukaciju, uz širu svest javnosti - za čim se stalno javlja potreba.\nKao što svi budući sugrađani treba da budu obuhvaćeni skrining pregledom, svako treba da shvati zašto i kako se vrši skrining. Evropski široki standardi bi trebali biti postavljeni tako da svaki roditelj na teritoriji Evrope može očekivati isto vreme, metode prikupljanja informacija, nastavak komunikacije i informacije kada je njihovo dete pregledano.\nOdgovornost za sprovođenje skrining pregleda novorođenčadi pada na pojedinačne države u Evropi. EURORDIS je pozvao na razmatranje principa razvoja i primene politika koje se odnose na skrining preglede novorođenčadi.\nIpak, cela Evropa ima zadatak i značajnu ulogu ka cilju harmonizacije principa koji se razlikuju između država, kao i bolesti koje su uključene u skrining preglede novorođenčadi. Poziv se odnosi na kreiranje grupe eksperata na teritoriji Evropske unije, kako bi koordinirali akciju, uz institucije evropske zajednice, koja bi podržala ovakve inicijative.\nU dodatku, poziv je usmeren na Grupu za promociju i prevenciju zdravlja (Steering Group on Health Promotion and Prevention), komitet koji savetuje Evropsku komisiju o akcijama javnog zdravlja, kako bi se predložio najbolji način saradnje između članica EU sa ciljem projektnih aktivnosti skrining pregleda novorođenčadi, baziranim na ovim principima.\nSkrining pregled novorođenih beba predstavlja ključ za bolju budućnost osoba rođenih sa retkim bolestima u godinama koje dolaze. Odgovornost je na Evropskoj uniji i njenim zemljama članicama, da obezbede uslove kako prilika ne bi bila propuštena.\nUkoliko želite, celu publikaciju možete pronaći na linku OVDE.


'Milioneri' spremaju milione za Matića - Fudbal, Top News, Transferi\n‘Milioneri’ spremaju milione za Matića\nAleksandar Milosavljević 01.12.2013., 11:06\nNeven Subotić bi u Dortmundu uskoro mogao da dobije društvo iz reprezentacije Srbije pošto je i njegova Borusija stala u red evropskih velikana koji u svojim redovima već od januara žele Nemanju Matića.\n„Milioneri“ u poslednje vreme nisu trošili previše novca na dovođenje kvalitetnih igrača, a kasa bi ove zime mogla da im bude dodatno dopunjena ukoliko se obistine najave da će Mančester Junajted odvesti Marka Rojsa za 35 miliona evra, tako da će Jirgen Klop imati dovoljno novca na raspolaganju.\nBenfika je tokom letnjeg prelaznog roka za Matića tražila 50 miliona evra i nema sumnje da neće sniziti cenu pošto Srbin ima ugovor sa klubom iz Lisabona do 2018. godine, a i sam je nedavno izjavio da ne bi imao ništa protiv da ostane među „orlovima“ pošto želi da osvaja trofeje sa slavnim portugalskim klubom.\nPored toga Borusija ima veliku konkurenciju pre svega u vidu Čelsija, Mančester Junajteda i madridskog Reala, a zainteresovani su još Liverpul, Monako i Napoli. Ono u šta nema sumnje je da će Matić biti jedna od zvezda zimskog prelaznog roka odnosno fudbaler čije će se ime najčešće spominjati.\nbenfikaBorusija Dortmundnemanja matić\nPrethodna vest Najbolji potez večeri viđen u Milvokiju (VIDEO)\nSledeća vest Ljubav najbolji lek za povredu\nNajbolji potez večeri viđen u Milvokiju (VIDEO)\nLjubav najbolji lek za povredu


Davor Dragičević u bekstvu, više uhapšenih; Dodik: Ovo je prevršilo svaku meru | WebTribune\nHome U FOKUSU Davor Dragičević u bekstvu, više uhapšenih; Dodik: Ovo je prevršilo svaku meru\nDavor Dragičević u bekstvu, više uhapšenih; Dodik: Ovo je prevršilo svaku meru\nDavor Dragičević, otac nastradalog mladića Davida, u bekstvu je posle sinoćnih nereda u Banjaluci nakon protesta dela grupe „Pravda za Davida“. Predsednik Predsedništva BiH Milorad Dodik osudio je svaku zloupotrebu protesta.\nPripadnici policije Republike Srpske priveli su sinoć u Banjaluci nekoliko lica, među kojima je i član grupe „Pravda za Davida“ Danijela Ratešić Došen, javila je Srna. Prema saznanjima ove agencije, Davor Dragičević, otac nastradalog mladića Davida, u bekstvu je i policija za njim traga.\nKako su potvrdili iz Policijske uprave Banjaluka policijski službenici su lišili slobode više lica zbog činjenja prekršaja po Zakonu o javnom redu i miru, Zakonu o javnom okupljanju i Zakonu o osnovama bezbednosti saobraćaja na putevima u BiH, a postoje osnovi sumnje da su izvršena i određena krivična dela. Iz MUP-a Republike Srpske saopšteno je da Davor Dragičević nije lišen slobode.


Felisijano Lopez - Kako izgubiti dobijen poen\nHome » ATP » Felisijano Lopez – Kako izgubiti dobijen poen\nU prvom kolu „Rodžers Kupa“ 2019. godine, koji se te godine održavao u Montrealu, dvojica veoma dobrih i poznatih singl igrača Endi Marej i Felisijano Lopez, napravili su malo iznenađenje i pobedom protiv poznatih dubl igrača Lukaša Kubota i Marsela Mela, plasirali su se u narednu rundu. Iako su Kubot i Melo bili postavljeni za druge nosioce na turniru, trijumf Mareja i Lopeza nije bio preterano iznenađujuć, jer su oni i ranije igrajući zajedno zabeležili neke dobre rezultate u konkurenciji parova. Ipak, ono što se pored trijumfa Mareja i Lopeza najviše pamti sa ovog duela, dogodilo se u prvom setu, a snimak te situacije postaće vrlo popularan na društvenim mrežama…\nIgrao se osmi gem prvog seta u kojem se par Marej-Lopez suočavao sa četiri vezane brejk lopte na servis Britanca. Na prvoj brejk lopti, Endi odlično servira na Kubota, koji samo uspeva da podigne loptu i da je pošalje idealno Lopezu za smeč. Španac u toj situaciji ne greši, šalje vrlo snažan smeč direktno u Mela, koji uspeva samo „da se odbrani“ i pošalje loptu bočno u aut na protivničkoj polovini, skoro na tribine. Dok lopta leti, pošto je svima jasno da će završiti daleko od terena, Kubot i Melo već dogovaraju taktiku za naredni poen, a linijski sudija uzvikuje aut i pre nego što je lopta pala na podlogu, računajući da će lopta sigurno završiti u autu. Međutim…\nFelisijano Lopez je svojim nelogičnim potezom koštao svoj dubl poena.\nUsled očiglednog pada koncentracije, Felisijano Lopez odlučuje da loptu prihvati na reket i pre nego što je ona dodirnula podlogu, što je po teniskim pravilima značilo da je odigrao naredni udarac i da poen nije gotov posle udarca Mela. Sudija odmah saopštava da poen i gem pripadaju Melu i Kubotu, a zbunjenom Lopezu uopšte nije jasno šta je pogrešno uradio. Dok mu Endi Marej objašnjava da nije smeo da dira loptu pre nego što ona dotakne podlogu, on kao da želi da kaže da je bilo očigledno da će ona završiti van terena i da svojim potezom uopšte nije uticao na tok poena. Ipak, „propisi su propisi“, pa je poen shodno pravilima apsolutno ispravno dodeljen Kubotu i Melu.\nSnimak poteza Felisijana Lopeza ubrzo posle meča postaće popularan na društvenim mrežama, uz razne teorije zašto je tako odreagovao. I dok mnogi veruju u objašnjenje o padu koncentracije, kao i uvek u sličnim situacijama, postoje i razne „teorije zavera“ i priče o nameri Lopeza da prepusti poen protivnicima iz „kladioničarskih razloga“. Kako je izgledao potez Lopeza, kojim je dubl Marej-Lopez izgubio već dobijeni poen, možete pogledati na snimku koji je pred vama.


Faktor | Delegacija Grada Konya u posjeti: Dogovorena isporuka 10.000 pakovanja lijeka "Favira"\nFOTO: Press Novi Grad\n05.04.2021. / 20:27\nDelagacija turskog Grada Konya, predvođena gradonačelnikom Ugur Ibrahimom Altayom boravi u višednevnoj posjeti Bosni i Hercegovini, gdje im je domaćin Općina Novi Grad Sarajevo.\nDanas je u Općini Novi Grad održano više sastanaka.\nObzirom da nadležnosti gradova i općina u BiH i Turskoj nisu jednake, te da jedan broj onih nadležnosti koje u BiH imaju kantonalne institucije, u Turskoj ima lokalna uprava ili Grad, pored sastanaka sa rukovodstvom Općine Novi Grad, održan je poseban sastanak kojem su prisustvovali predstavnici Kantona, odnosno pomoćnik ministra za saobraćaj Emir Hota i direktorica Kantonalnog javnog preduzeća Vodovod i kanalizacija Aida Pendek.\nIstaknuto je da je Grad Konya u ranijem periodu imao dobru saradnju sa Kantonom Sarajevo, u okviru koje je Sarajevu donirano 20 tramvaja, koji danas prevoze putnike i čine okosnicu tramvajskog prevoza u glavnom gradu BiH, jer je vozni park preduzeća "Gras" odavno dotrajao. Radi se o kvalitetnim prijevoznim sredstvima, velikog kapaciteta, duplo većim od tramvaja koje je ranije imao "Gras".\nPosebno je važno istaći da je pored navedenih tema razgovarano i o ukupnoj zdravstvenoj situaciji, te je na sastanku dogovorena isporuka 10.000 pakovanja turskog lijeka "Favira" koji je vrlo važan u početnoj fazi liječenja pacijenata oboljelih od COVID-19 virusa, a koji se do sada neformalnim putevima nabavljao na tržištu BiH, i građani su za njegovu nabavku plaćali visoku cijenu.\nGradonačelnik Ibrahim Altay rekao je da Konya duži vremenski period ima jako dobru saradnju sa bh. gradovima i općinama."Ti odnosi su počeli još u vrijeme rata, a nastavljeni su i u poslijeratnom periodu. Drago nam je da tramvaji iz Konye, koje smo donirali, saobraćaju u Sarajevu", podsjetio je Altay.\nDelegacija KonyaFaviraSemir Efendić\nSemir Efendić osuđen za saobraćajnu nesreću u kojoj je usmrtio pješaka\nŠta je Efendić rekao o odlasku iz SDA, Izetbegoviću, Konakoviću i Silajdžiću


Izvestan pomak u javnosti zakonodavnog procesa\nDatum kreiranja: sreda, 15 maj 2013\nI pored promena Poslovnika Vlade, Ministarstva i dalje ne oglašavaju javne rasprave. Te izmene predviđaju održavanje javnih rasprava kao pravilo i obavezu da se svi dokumenti postave na portalu e-uprave. Međutim, prema uvidu Transparentnosi Srbija, nakon više od mesec dana, na ovom portalu je objavljen poziv za raspravu o samo jednom nacrtu zakona.\nRezultati istraživanja o javnim raspravama koje je Transparentnost – Srbija sprovela za period od početka rada aktuelne Vlade Srbije do kraja marta 2013. i aktuelnog rukovodstva lokalnih samouprava pokazuje veoma mali napredak u odnosu na prethodno istraživanje iz 2011. godine. Naime, u ovom periodu je organizovana javna rasprava za svega 20 od 55 Vladinih predloga zakona i značajnih izmena zakona. Situacija je bila još lošija na nivou gradova. Od 105 posmatana predloga odluka gradskih skupština, samo u 22 slučajeva su organizovane javne rasprave. U periodu jul 2010 – jul 2011 situacija je bila još lošija, jer su javne rasprave bile organizovane za samo 43 od 176 predloženih zakona.\nNapori Transparentnosti – Srbija i drugih organizacija pokazali su izvestan uspeh na polju poboljšanja pravnog okvira za javne rasprave. Naime, može se očekivati da će izmene Poslovnika Vlade Srbije iz aprila 2013. obezbediti da se javne rasprave organizuju u znatno većem broju slučajeva, ali i da budu kvalitetnije nego što su bile do sada. Uz to javnost zakonodavnog procesa je uvrštena i u prioritete nacrta antikorupcijske strategije. Međutim, mnoga pitanja su ostala i dalje nerešena, poput obaveze predlagača propisa da odgovori argumentovano na sve dobijene predloge i sugstije i uspostavljanja mehanizma da se ospori valjanost propisa koji je donet bez javne rasprave. Ostaje još dosta toga što treba popraviti i u propisima, a rezultati ovog istraživanja Transparentnosti Srbija pokazuju da je prioritet izmena statuta gradova i opština ili Zakona o lokalnoj samoupravi, kako bi se javne rasprave sprovodile i kod donošenja tih akata. Osim toga, očigledno je potrebno dati priliku građanima da utiču na planiranje budžeta i radi toga izmeniti Zakon o budžetskom sistemu.\nBeograd, 15. maj 2013.\n http://www.euprava.gov.rs/eParticipacija/javne_rasprave U pitanju je nacrt Zakona o opštem upravnom postupku.\nNa promene u zakonodavnom okviru je posebno uticala Studija o unapređenju zakonodavnom procesa u Republici Srbiji, http://www.legalreform.rs/images/downloads/pdf/survey1ser.pdf


Završnica projekta - Informisanje je pravo svih\nU četvrtak, 26. novembra, u Svečanoj Sali opštine Novi Bečej predstavnici Organizacije gluvih i nagluvih iz Bečeja, Kancelarija za lokalno - ekonomski razvoj opštine Novi Bečej i polaznici obuke „Informisanje je pravo svih“ održali su završni sastanak ovog projekta.\n„Danas je zadnji čas, odnosno završnica projekta „Informisanje je pravo svih“, sa čime završavamo ceo ciklus naših treninga. Ja bih iskoristio priliku da se zahvalim Kancelariji za lokalno ekonomski razvoj što je spoznala potrebu ovakvog jednog projekta, što je održivost ovakvog jednog projekta sprovedena skroz do kraja. Ovde ne mislim samo na obuku, nego i na trening, gde su bile prisutne osobe koje čuju, a i osobe koje su gluve i nagluvei kada su svi zajedno, međusobno komunicirali, koristeći znakove. Voleo bih da iskažem svoju zahvalnost lokalnoj samoupravi opštine Novi Bečej, kao i Mesnoj zajednici opštine Novi Bečej, koja nam je ustupila prostoriju“- izjavio je Jovan Vujkov, sekretar u Organizaciji Gluvih i nagluvih iz Bečeja i dodao:\n„Verujem, da se neće na ovome završiti. Ovo je samo prvi korak i siguran sam da postoji potreba i za druge sektore da se uključe u ovakvu obuku, kao što su zaposleni u Domu zdravlja, odnosno u onim javnim ustanovama, koje nisu bile obuhvaćene u ovom projektu. Smatram, da bi i oni trebali da prođu ovakvu obuku, jer želimo omogućiti osobama sa oštećenim sluhom da se osećaju kao ravnopravni članovi ovog društva.\nBez lažne skromnosti mogu da kažem, da su „učenici“ stvarno pokazali izuzetno zalaganje, pre svega svojim redovnim dolascima, uključivanjem u samu obuku, aktivnim učestvovanjem, posvećenosti, gestovima. Veliki deo polaznika je stekao takav nivo znanja, da mogu komotno da se aktivno uključe u viši nivo, kako bi se osposobili za prevodioce.“\nKancelarija za lokalni ekonomski razvoj opštine Novi Bečej, u partnerstvu sa Organizacijom Gluvih i nagluvih iz Bečeja, jula meseca je počela realizaciju projekta pod nazivom „Informisanje je pravo svih“, gde su ljudi iz javnih preduzeća opštine Novi Bečej učili osnovni znakovni jezik.\nPosle tromesečne obuke od strane Jovana Vujkova, sekretara u Organizaciji Gluvih i nagluvih iz Bečeja, 20. oktobra je u Svečanoj sali opštine Novi Bečej održan ispit „đaka“, koji su pohađali obuku učenja znakovnog jezika. Grupa, koja je naučila znakovni jezik na ovom tečaju je prezadovoljna, jer su naučili jedan svetski jezik sa kojim se osećaju korisnijim u društvu.


24.06.2021 12:52 Autor: Fena\nNa evropskom putu se trebamo orijentisati prema porukama evropskih dužnosnika koji vide BiH u EU kao modernu, jedinstvenu i suverenu državu, a ne prema pojedinim europarlamentarcima koji potpuno pogrešno tretiraju BiH kao puki zbir tri naroda, ocijenio je zamjenik predsjedavajuće Predstavničkog doma Parlamentarne skupštine BiH Denis Zvizdić.\nPROČITAJTE Amerikanci opalili sankcije, Dodik poručio da se vraća u institucije: Miloradov prijedlog se čak sviđa i Izetbegoviću\n– Dakle, obaveze na evropskom putu su jasne i ne postoji niti jedan ozbiljan razlog da Vijeće ministara BiH i Parlamentarna skupština BiH ne usvoje pomenuti paket reformi, završe svoj dio posla i omoguće da BiH do kraja 2021. dobije kandidatski status. To je obaveza svih koji učestvuju u procesu EU integracija, a posebno izabranih i imenovanih dužnosnika prema građanima BiH koji su se u procentu od 75 posto izjasnili da podržavaju evropski put BiH. Smatram da je neophodno, i da to treba biti ključni kriterij za ocjenu kvalitete rada svih nadležnih institucija u BiH, da se posvetimo aktivnom i efikasnom radu na evropskim i NATO integracijama BiH, uklonimo političke i administrativne blokade, zaustavimo retoriku podjela i jezik mržnje i budimo fokusirani na sigurnu i prosperitetnu budućnost BiH. Upravo kako je to rekao Oliver Varhelyi, europski komesar za susjedstvo i proširenje:”Dopustite mi da ponovim da je budućnost Bosne i Hercegovine u EU kao jedinstvene, ujedinjene i suverene zemlje.” Ova izjava je važna poruka za BiH ali i za čitav region zapadnog Balkana – zaključio je Zvizdić.\nTagovi: Denis Zvizdić Evropski put Predstavnički dom Parlamentarne skupštine BiH SDA\nDeutsche Welle: Iz Srebrenice stižu vijesti, jedna nevjerovatnija od druge\nČampara: Šta je danas SDA?


"Nema opravdanja da se kasni sa akcionim planom za sprovođenje restrukturiranja i da se isti ne dostavi Evropskoj komisiji", rekla je Mihajlović, saopštilo je ministarstvo.\nPotpredsednica vlade i ministarka rudarstva i energetike razgovarala je sa Fabricijem, kako je navedeno, o sprovođenju zelene agende, unapređenje energetske efikasnosti, usklađivanje sa regulativama EU, kao i restrukturiranju Srbijagasa.\nMihajlović je rekla da su rudarstvo i energetika od velike važnosti za dalji privredni rast Srbije i da mogu igrati važnu ulogu u povećanju BDP-a, te pozdravila potpisivanje Deklaracije o zelenoj agendi za Zapadni Balkan, jer je cilj da taj sektor postane zeleni.\n"Za nas je zelena agenda i ulaganje u nove tehnologije i zelenu energetiku ključno za razvoj zelene ekonomije. Posebno kada je reč o energetskoj efikasnosti, važno je da usaglasimo zakonski okvir sa EU regulativama i da uspostavimo održiv način finansiranja ove oblasti", istakla je.\nPored toga, za Srbiju su, kaže, energetska bezbednost i obezbedjivanje diverzifikacije pravaca i sigurnost izvora snabdevanja ključni.\n"Tome će, svakako, doprineti projekat izgradnje gasne interkonekcije između Srbije i Bugarske i hvala EU na podršci u ovom projektu", rekla je Mihajlović.\nPotpredsednica vlade je dodala i da je cilj da se rudarski i energetski sektor reformišu, zarad povoljnijih uslova poslovanja i novih investicija.\nFabrici je rekao da je energetski sektor ključan za postizanje zelenih ciljeva Srbije dogovorenih sa EU i regionom, posebno prelazak sa fosilne na obnovljivu energiju, razvoj većih investicija u energetsku efikasnost i energetsku diversifikaciju.\nSektor, takođe, ima ogroman ekonomski potencijal, dodao je on.\n"EU i Srbija imaju snažan portfolio saradnje u različitim sektorima, uključujući izgradnju gasnog interkonektora Srbija-Bugarska. Imamo solidne i pozitivne rezultate u saradnji sa ministarkom Mihajlović. Nastavljamo intenzivno da saradjujemo i sada kada je zadužena za drugi resor", rekao je Fabrici.\nNedavno je iznela i poruku za direktora Transportgasa.


Skupština Novog Sada usvojila je nedavno predlog da se izradi plan detaljne regulacije Aerodroma "Novi Sad - Èenej", a plan bi u naredna èetiri meseca trebalo da izradi gradski Zavod za urbanizam, a odnosi se na 148 hektara sportsko-poljoprivrednog aerodroma koji bi trebalo da do 2020. godine preraste u regionalnu vazdušnu luku.\nDragoljub Samardžiæ, predsednik Aerokluba "Novi Sad", pod èijom je jurisdikcijom èenejski aerodrom, rekao je da bi ta vazdušna luka trebalo da omoguæi odvijanje redovnog linijskog saobraæaja, jeftinog avio-saobraæaja, turistièke i radnièke èarter letove, te avio taksi-usluge, dok æe zadržati i sadašnju sportsko-poljoprivrednu namenu.\n"Mi želimo da napravimo aerodrom koji æe biti od regionalnog znaèaja. To znaèi da putnici iz Vojvodine i Novog Sada ne moraju više da idu u Beograd da bi, recimo, stigli do Istanbula, Soluna, Zagreba, Dubrovnika ili Banjaluke", objasnio je Samardžiæ.\nU Aeroklubu "Novi Sad" su veæ zapoèeli pripreme da Novi Sad postane medjunarodni aerodrom za sletanje malih i sportsko-poslovnih aviona, tako da su veæ spremne prostorije za carinu i pograniènu policiju, a oni koji budu sletali u Novi Sad moraæe da se najave 24 sata ranije kako bi bile obezbedjene potrebne dozvole i kontrole.\n"Poseban akcenat æe biti na turizmu i biznis varijanti, dok se ne izgradi prava regionalna luka", rekao je Samardžiæ za "Blic".\nŠvajcarska formula: Evo kojom brzinom æe rasti penzije VIDEO\nPlate su im 20 odsto manje: Petina mladih u Srbiji radi za manje od minimalca\nInvesticija od 180 miliona evra: Isporuèena glavna oprema za TE-TO Panèevo\n250m² 950.000€, Beograd, Vraèar, Centar (Vraèar), Beogradska\nZagrebaèka burza: Likvidnost bolja, indeksi pali\nCijene nafte porasle iznad 64 dolara, OPEC oèekuje manjak na tržištu u 2020.\nPredsezona i posezona glavni aduti ove turistièke godine


Izvor: Blic, 23.Maj.2020, 07:32\nSkoro dva meseca provedena u izolaciji, uz policijski čas koji je trajao i po tri puna dana, pokazala su da građani mogu da organizuju svoje kupovne navike malo drugačije nego inače. Većina se tokom vanrednog stanja odlučivala da, u skladu sa preporukama, prodavnice i supermarkete posećuje ređe, ali da tom prilikom obavlja veće nabavke i snabdeva se za nekoliko dana unapred.\nTokom epidemije se pokazalo da kad stanu ljudi staje i država, staje cela ekonomija...Skoro dva meseca provedena u izolaciji, uz policijski čas koji je trajao i po tri puna dana, pokazala su da građani mogu da organizuju svoje kupovne navike malo drugačije nego inače. Većina se tokom vanrednog...\n13:59: Brnabić: Izbore može da odloži samo vanredno stanje\n13:59: NJEGOVA SMRT JE SVIMA PROMAKLA: Legendarni glumac nas je nedavno ...\n13:57: Mali Željko Ražnatović je danas stigao u svoj dom, a evo kako ...\n13:57: JEDNO PIVO PO CENI DVA Neobična "akcija" u belgijskim kafićima\n13:57: Da li povlačenjem vojnika Tramp kažnjava Nemačku?\n13:56: PRED POVRATKOM NA MARAKANU: Megatalenat se nameće Stankoviću (F...\n13:56: HUMANOST NA DELU! Princ Vilijam bio TAJNI VOLONTER: Pružao pomo...\n13:56: Mihajlović: Beograd, ali i neki drugi delovi Srbije postaju sve ...\n13:55: Princ Vilijam volontira u timu za psihološku pomoć\n13:55: Formula 1 će se voziti u Mađarskoj još sedam godina


REVAKCINACIJA PO RASPOREDU I ZA VREME PRAZNIKA | Radioapatin\nStabilnija situacija sa virusom Kovid 19 nastavljena je i u prethodnoj nedelji. O konkretnim brojkama, kao i radnom vremenu za praznike, govorila je pomoćnica direktora Doma zdravlja Apatin Branka Bajić.\nBroj pozitivnih građana na virus u opštini Apatin je 57, dok je broj vakcinisanih u ovom trenutku 1440. Danas je ujedno i počela revakcinacija građana koji su primili prvu dozu vakcine pre 3 nedelje, kaže pomoćnica direktora Doma zdravlja Apatin.\nBranka Bajić nam otkriva da je u narednim danima za sad u planu samo revakcinacija, te da će se sprovoditi planski kako su građani i obaveštavani prilikom primanja prve doze vakcine.\nObaveštavamo građane da će takođe dobiti poruke i za revakcinu, te da dođu u zakazano vreme. Mi ćemo revakcinu sprovoditi i subotom i nedeljom kao i za vreme praznika. Dakle i 15. i 16. februara, za vreme praznika, revakcinacija građana kome je tada termin će se raditi, poručuje Bajićeva.


Savić: ''Važno je što nismo primili gol, ali nema opuštanja'' - Sportske.net\nSavić: ''Važno je što nismo primili gol, ali nema opuštanja''\nFudbaler Crvene zvezde Vujadin Savić rekao je da najbitnije da njegova ekipa nije primila gol na svom stadionu od Sparte u prvoj utakmici trećeg kola kvalifikacija za Ligu Evropa, kao i da u revanšu u Pragu očekuje u potpunosti drugačiju utakmicu.\nMilojević: "Neću euforiju, znam kakav smo narod"Zvezdo, zbog čega ne možeš uvek ovako?Stramaćoni: "Zaspali smo kod gola, previsok je rezultat"Zvezdini igrači: "Moramo ovako i u revanšu"Kanga: "Presrećan sam, ovo je bilo divno veče"\n"Pobedili smo 2:0, ali ništa nije gotovo, sinoć smo mogli malo da proslavimo, ali danas već moramo da se okrenemo utakmici protiv Rada, a o Sparti ćemo razmišljati od ponedeljka. Najbitnije je da nismo primili gol, što nam daje prednost pred revanš, medjutim, ne smemo da se opuštamo", rekao je Savić novinarima posle utakmice.\nZvezda je sinoć na stadionu "Rajko Mitić" pobedila Spartu sa 2:0 u prvoj utakmici trećeg kola kvalifikacija za Ligu Evropa.\n"Presrećan sam i ponosan na sve momke koji su bili na terenu i ljude koji su došli na stadion, jer stvarno vlada jedna pozitivna atmosfera i mislim da samo tako možemo da napravimo uspeh", rekao je Savić.\nUpitan da li je Zvezda u utakmicu ušla s respektom prema Sparti, Savić je ocenio da je češki tim ušao s većim poštovanjem prema crveno-belima.\n"U svaku utakmicu ulazimo sa rekspktoem, ali mislim da su oni u prvih 15 minuta imali veći respekt prema nama, nego mi prema njima. Kada smo kompaktni kao ekipa, niko nam ništa ne može. Ovde sam od osme godine, ne znam utakmicu koju je Zvezda igrala na svom stadionu, a da nije bila favorit i da se od nje nije očekivalo se da pobedi. Mogu ekipe da se predstave kao favoriti, ali...", kazao je Savić.\nOn je kazao da je Sparta dobra ekipa i da očekuje u potpunosti drugačiji revanš.\n"Sparta je odlična ekipa, što možda sinoć nije pokazala. Ne smemo da se opustimo. Sigurno će revanš biti u potpunosti drugačije od utakmice kod nas", rekao je on.\nSavić je rekao da su navijači pružali veliku podršku, kao i da su dodatno pomagali kod visokog presinga crveno-belih.\n"Mislim da je visoki presing doneo rezultat i to još u podršku navijača koji nam uvek daju snagu", rekao je Savić.\nNa novinarsko pitanje, da li su se igračima Sparte "odsekle noge" pred izlazak na teren, Savić je uz osmeh odgovorio "Ne znam, verovatno".\nRevanš utakmica trećeg kola kvalifikacija izmedju Sparte i Zvezde igraće se narednog četvrtka u Pragu.


Beta 19. februara 2020. 19:30\nIstraživačka stanica Petnica otvorila je danas u Beogradu izložbu pod nazivom „Korak u nauku“, na kojoj će posetioci moći da se upoznaju sa programima Istraživačke stanice i rezultatima malih naučnih projekata njenih polaznika u 2019. godini.\nIzložba je otvorena u Galeriji nauke i tehnike Srpske akademije nauka i umetnosti i trajaće do 3. marta, rečeno je putem saopštenja Istraživačke stanice Petnica.\nAkademik Zoran Petrović je rekao da se „na predstavljenim naučnim posterima može videti sva ozbiljnost mentorskog rada, posvećenost srednjoškolaca u razumevanju naučnih fenomena i temeljnost u istraživanju i radu“.\n„Petnica je jedno posebno mesto, koje na kvalitetan način radi sa mladim talentima. Nama je veliko zadovoljstvo da možemo da pomognemo rad ove institucije“, naveo je direktor kompanije „Hemofarm“, koja je i sponzor Petnice, Ronald Zeliger.\nNa izložbi će biti predstavljeno preko 80 istraživačkih radova mladih polaznika petničkih obrazovnih programa realizovanih tokom 2019. godine.


OPASNI UBICA: 16 elektrana na zapadnom Balkanu | Skandalozno\n“OPASNI UBICA”: 16 elektrana na zapadnom Balkanu više ZAGAĐUJU nego 250 evropskih zajedno\nNajnoviji izveštaj Evropske energetske zajednice sa sedištem u Beču i mreže nevladinih organizacija predvođenih Alijansom za zdravlje i životnu sredinu i evropskom organizacijom za zaštitu živnotne sredine “Europe Beyond Coal“, upozorava da 16 termoelektrana na zapadnom Balkanu zagađuje celu Evropu više nego svih drugih 250 evropskih elektrana na ugalj.\nIzveštaj je objavljen sredinom nedelje u Briselu s namerom da se vlade zemalja regiona, građani i Evropska unija upozore da je zagađenost vazduha u Bosni i Hercegovini, Severnoj Makedoniji, Kosovu, Crnoj Gori i Srbiji nepodnošljiva, da takva zagađenja ne poznaju granice, te da postaju “sve opasniji nevidljivi ubica za celu Evropu“, piše balkans.aljazeera.net.\nŠef diplomatije EU Žozep Borel: Ako Kina, Indija i Rusija ne priznaju Kosovo, Kosovo neće biti država\nOd 10 najvećih termoelektrana koje emituju najveće koncentracije sumpor-dioksida na tlu Evrope, piše Liberation, njih devet je na zapadnom Balkanu. Isto je i sa klasifikacijom najotrovnijih čestica (PM10), od kojih se osam najotrovnijih dominantno udiše u zemljama zapadnog Balkana.\nZbog zagađenosti zraka, širom svijeta godišnje prijevremeno umre približno sedam miliona ljudi, dok zbog istih razloga u Evropskoj uniji godišnje umre oko 400.000 ljudi, navodi francuski list.\n(Skandalozno.rs, Izvor: Al Džazira, Zekerijah Smajić)\nBudite prvi sa komentarom na članku "“OPASNI UBICA”: 16 elektrana na zapadnom Balkanu više ZAGAĐUJU nego 250 evropskih zajedno"


Prestižna medalja Florence Nightingale uručena koordinatoru CKRS\nDruštvo Crvenog krsta/križa Bosne i Hercegovine (DCKBiH) je, na poziv Međunarodnog komiteta Crvenog krsta, u septembru 2016. godine nominovalo Ljiljanu Gluhović, koordinatora za zdravstvenu djelatnost Crvenog krsta Republike Srpske, za 46. dodjelu Medalje Florence Nightingale.\nOva medalja je najveće međunarodno priznanje koje može biti dodijeljeno medicinskim sestrama, priznanje izuzetnoj hrabrosti i posvećenosti prema žrtvama sukoba ili katastrofa ili izuzetnoj službi i kreativnom i pionirskorn duhu u oblastima javnog zdravstva ili edukacije medicinskih sestara.\nDana 12.05.2017. godine sjedište DCK/KBiH je obaviješteno od strane sekretara Komisije za medalju Florence Nightingale u čijem sastavu su bili predstavnici MKCK, MFDCK/CP i Međunarodno Vijeće medicinskih sestara, da je Ljiljana Gluhović izabrana za 46. dodjelu medalje Florence Nightingale između 39 medicinskih sestara iz 22 zemlje dobitnika ove prestižne medalje iz nacionalnih društava Crvenog krsta i Crvenog polumjeseca.\nNa statutarnim sastancima Pokreta održanim u periodu od 06-11.11.2017. godine u Antaliji (Turska), na prigodnoj svečanosti organizovanoj povodom održavanja Savjeta Vijeća delegata Crvenog krsta i Crvenog polumjeseca, odato je priznanje dobitnicima ove prestižne nagrade i prikazana prezentacija sa postignućima i fotografijama svih dobitnika.\nNa sjednici Skupštine CKRS dana 18.05.2018.godine Ljiljani Gluhović je svečano uručena medalja Florence Nightingale kao i diploma i fotogravura portreta Florence Nightingale. U ime Društva Crvenog krsta/križa BiH medalju je uručio predsjednik Rajko Lazić.\n,,Za mene ova nagrada predstavlja veliku čast i zadovoljstvo ali i veliku odgovornost i obavezu da nastavim sa radom i zalaganjem na humanitarnom putu. Posebnu zahvalnost upućujem generalnom sekretaru Crvenog krsta Republike Srpske koji je prepoznao moj rad i predložio me za kandidata ove prestižne nagrade”, izjavila je Ljiljana Gluhović, zahvalivši se i sjedištu Društva Crvenog krsta/križa BiH na sveukupnoj podršci.


"Frezijada 2017" u Progorelici ovog vikenda!\n“Frezijada 2017” u Progorelici ovog vikenda!\nU nedelju 13.08.2017., posle dve uspešne manifestacije, organizovaće se treći po redu skup motokultivatora „Frezijada 2017“ u Progorelici sa početkom u 11:00 h.\nOFK Progorelica organizovaće fudbalski turnir “Frezijada 2017” na kojem će učestvovati lokalni klubovi: FK Bogutovačka Banja, FK Mataruge, FK Mladost Vrdila i domaćin. Turnir će biti održan u subotu i nedelju a termin utakmica zakazan je za 16:00h i 18:00h.\nLjubav prema njemu je ogromna, smatraju ga kao deo porodice i često ga nazivaju svojim “ljubimcem”. Cilj ove manifestacije je da okupi sve ljubitelje ove poljoprivredne mašine uz jedno lepodruženje.\n11:00 h Skup učesnika je kod preduzeća “Pantelić doo” na pravcu magistralnog puta Kraljevo – Raška\n12:12h Početak defilea motokultivatora kroz selo\n12:45h Završni deo skupa na livadi pored Bugarske česme\n14:00 h Seoske sportske igre\nJan 24, 2017 @ 12:31 Jan 24, 2017 @ 12:31\nOct 16, 2015 @ 15:54 Oct 16, 2015 @ 15:54\nJan 14, 2017 @ 21:18 Jan 14, 2017 @ 21:18\nApr 30, 2016 @ 18:49 Apr 30, 2016 @ 18:49\nJul 19, 2018 @ 2:00


Solidarno društvo i ljevica - Vijesti.me\nISU: GOSTI STEFAN ĐUKIĆ I NIKOLA ZEČEVIĆ\nU okviru projekta “Preokupacije”, danas u 18 časova u Crnogorskoj umjetničkoj galeriji “Miodrag Dado Đurić”, gosti programa biće Stefan Đukić i mr Nikola Zečević koji će govoriti na temu “Kako do solidarnog društva”.\nPublika će imati priliku da pogleda dokumentarac Stefana Đukića “Šta ljevica želi”, uz diskusiju o 100 godina ljevice nakon Oktobarske revolucije. Dokumentarni film “Šta ljevica želi” sniman je uglavnom u Berlinu tokom Petog kongresa partije evropske ljevice. Đukić je tom prilikom razgovarao sa političarima i teoretičarima ljevičarske provenijencije iz Njemačke, Irske, Grčke, Gruzije, Švedske i Rusije.\nStefan Đukić deset godina vodi teorijsko-filozofski blog “Protiv negativnog” na www.stefandjukic.com , sa kojeg su tekstovi prenošeni na portalima i u novinama u Crnoj Gori i Srbiji. Dvije godine je vodio teorijsku radio emisiju “Glasom protiv negativnog” na talasima radija Bar. Nikola Zečević je politikolog i istoričar, piše autorske tekstove i kolumne za “Vijesti”, Peščanik, Novi Plamen.\nDiskusijom “Kako do solidarnog društva” završava se ovogodišnji ciklus predavanja “Razgovori u muzeju”. Od sredine januara, aktivnosti projekta “Preokupacije” fokusiraće se na formiranje i prezentaciju fonda “Uglao za umjetnost i čitanje” u likovnoj sobi Nacionalne biblioteke Đurđe Crnojević. Program predavanja nastavlja se od marta 2018.\nU prvom dijelu “Razgovora u muzeju” publika je imala priliku da čuje predavanja Miška Šuvakovića, Branislava Dimitrijevića, Borisa Budena, Ivana Salatića, Eremire Krasnići, Mirana Mohara i Nomadume Rose Masilele, i završno sa predavanjem Stefana Đukića i Nikole Zečevića.\nProjektom “Preokupacije”, kroz program alternativne edukacije i stvaranja uslova za realno obrazovanje i istraživanje iz oblasti umjetnosti i društvenih pitanja, budućim i mladim profesionalcima, kao i svim zainteresovanima otvara se mogućnost ka osvajanju novih znanja i metoda neophodnih za ravnopravan profesionalni razvoj i učešće u regionalnom i globalnom kulturnom prostoru.\nRiječ je o projektu koji za cilj ima i postizanje dijaloga i razmjene znanja i ideja između kulturnih djelatnika i institucija kulture u planiranju izgradnje kvalitetnije zajedničke infrastrukture, a sve to kroz saradnju i promociju kvalitetnijih i sveobuhvatnijih programa namijenjenih kako profesionalcima tako i svim zainteresovanim posjetiocima.\nProjekat se oslanja i na sprovođenje politika saradnje između predstavnika Narodnog muzeja Crne Gore, Nacionalne biblioteke “Đurđe Crnojević”, NU “Institut za savremenu umjetnost” i Crnogorske kinoteke, a podržalo ga je Ministarstvo kulture.


SNP: Ustav Srbije najbolja brana napadima po pitanju Kosova - Politika - Dnevni list Danas\nPočetna » Politika » SNP: Ustav Srbije najbolja brana napadima po pitanju Kosova\n5Piše: FoNet 07. novembra 2019. 15.09\nU saopštenju se navodi da ti napadi i ucene dolaze od onih koji su stvorili „lažnu nezavisnost na prostoru naše južne pokrajine“.\n„Dokle god u srpskom Ustavu piše da je Kosovo Srbija, njihova takozvana nezavisnost je lažna, obična kula od papira i može se samo zasnivati na sili i pretnjama“, naveo je SNP.\nKosovo, snp, Srpska narodna partija, Ustav Srbije\nAko je za vas laž,za drgu stran to je realnost\n,život teče dalje ,a vi se još uvek držite ,vašega ustava ,ali od toga nema ništa,ne znam da li ste primetili ,kad ideš na Kosovu ,moraš pokaziti pasoš ,ako nemaš moraš se vratiti,vi ga još držitega u vašem ustavu.\n08. novembra 2019. u 07.12\nZa ulazak na KiM ne treba srpski pasos, naprotiv sa srpskim pasosem Vas nece pustiti da udjete kao i sa KiM u Srbiji sa pasosem R. Kosovo.\nI jednima i drugima su potrebne vazece licne karte i mogu komotno putovati i kroz Srbiju i KiM.\n08. novembra 2019. u 07.53\nU svim normalnim državama ustav je najvažniji akt. Kod Srba ustav ima tradiciju, još iz Srednjeg veka, a pogotovo u zadnja dva veka moderne države.\nZašto ta NPS ne ode do Prištine,prezentuje srpski Ustav Haradinaju,Tačiju,Veseljiju,Kurtiju,Pacoliju…kako bi ovi poništili sve što su do sada postigli po pitanju kosovske nezavisnosti i vratili se u ustavni poredak Srbije od koga su se ratom „rastavili“?! U stvari, srpski ustav kosovske Albance ne tangira uopšte,imaju svoj!\n07. novembra 2019. u 22.40\nPapir,pa i Ustav,trpi sve.I Kosovo ima svoj Ustav. Sad je pitanje ko na Kosovu vrši zakonodavnu,sudsku i izvršnu vlast,a to Srbija sigurno NE vrši!


Vaša beba - Results from #200\nBroj dece koje pate od alergija se iz godine u godinu povećava. Prolećne alergije su počele pa smo rešili, da vam kroz odgovore na najčešća pitanja, približimo ove “kvaritelje” prolećnih…\nJedna mama je rešila na svom profilu na Fejsbuku da pokaže kako je uspela da dâ tečni lek svojoj bebi. Njen trik je oduševio roditelje širom sveta. Kada se njen…\nPervazivni razvojni poremećaji pripadaju poremećajima ranog dečijeg uzrasta, a karakterišu se poremećajima verbalne komunikacije, oštećenjem socijalne interakcije i stereoptipnog ponašanja. Prema međunarodnoj klasifikaciji bolesti u pervazivne poremećaje spadaju: Dečiji autizamAtipični…\nDete od tri godine se probudi “u sred noći”, pipnete ga – “gori” – temperatura 39.7! Ovo je veoma česta situacija tokom zimskih meseci (mada se može desiti bilo kad).…\nMasažom refleksnih tačaka na stopalu ublažite detetu bolove u određenom delu tela. Refleksologija je drevna veština ublažavanja bola pritiskom određenih tačaka na telu i odlična je za one koji žele…\nStrana 26 od 89


Egipatski fudbaleri prisustvovali molitvi u džamiji „Srce Čečenije“ - Sputnjik Srbija\n05:15 01 Jun 2020\n15:58 22.06.2018 Preuzmite kraći link\nImam tokom molitve je bio muftija Čečenije Salah Hadži Mežijev. Kapiten egipatske reprezentacije Muhamed Salah nije bio u džamiji.\nReprezentacija Egipta je pozvana da u petak uveče prisustvuje večeri kod lidera Čečenske Republike Ramzana Kadirova.\nDžamija „Srce Čečenije“ može da primi više od 10.000 ljudi i smatra se jednim od najvećih i najlepših islamskih hramova u Evropi. Ona je, ujedno, i glavna znamenitost Čečenije.\nReprezentacija Rusije je 19. juna u Sankt Peterburgu pobedila reprezentaciju Egipta rezultatom 3:1 i tako prošla u eliminacionu fazu Mundijala. U sredu su se egipatski fudbaleri iz Sankt Peterburga vratili u Grozni.\nPoslednju utakmicu na Svetskom prvenstvu u fudbalu reprezentacija Egipta će odigrati 25. juna u Volgogradu protiv tima Saudijske Arabije.\nmolitva, džamija, reprezentacija, Svetsko prvenstvo u fudbalu 2018, Grozni, Čečenija, Egipat


Odobrene 11,2 milijarde dolara za novi aerodrom u prenapučenom Pekingu - Klix.ba\nKineski putnici će konačno odahnuti\nOdobrene 11,2 milijarde dolara za novi aerodrom u prenapučenom Pekingu\n14.1.2013. u 15:33\nKineski lideri dali su odobrenje za utrošak 11,2 milijarde dolara za izgradnju novog međunarodnog aerodroma u Pekingu.\nZavršetkom ovog dugoočekivanog projekta trebale bi se smanjiti gužve na postojećem međunarodnom aerodromu, koji je posljednji put proširivan uoči Olimpijskih igara 2008. godine i ne uspijeva pratiti nemilosrdni ekonomski rast Kine.\nNovi aerodrom će biti izgrađen na jugu glavnog grada Kine, javili su danas kineski mediji. Gradnja će vjerovatno početi sljedeće godine, a otvaranje aerodroma se očekuje do kraja 2018.\nIzvori iz državne avijacije su procijenili da će aerodrom koštati najmanje 70 milijardi jena (11,2 milijarde dolara), a imat će šest pisti za civilnu avijaciju i jednu koja će služiti u vojne svrhe.\nMeđunarodni aerodrom u Pekingu, koji se nalazi na sjeveru grada, već treću godinu je drugi najprometniji aerodrom na svijetu. Protekle godine kroz njega je prošlo 81,8 miliona putnika.\nNajprometniji na svijetu je Međunarodni aerodrom Hartsfield-Jackson u Atlanti u Sjedinjenim Američkim Državama.\nNovi kineski aerodrom svrstat će Peking rame uz rame s New Yorkom, Londonom, Parizom i Tokiom. Putnici u Pekingu se već dugo žale na kašnjenja, a otežavajući faktor im je i to što isti zračni prostor dijele civilni i vojni avioni.


Napeto na Kosmetu: hitna sednica Saveta za nacionalnu bezbednost (video)\nV. B. 26. marta 2018. 15:13\nPredsednik Srbije Aleksandar Vučić zakazao je za sutra hitnu sednicu Saveta za nacionalnu bezbednost, saznaje nezvanično „Blic“.\nPrema informacijama do kojih smo došli, jedan od razloga je trenutna situacija na Kosovu i Metohiji, ali će se razgovarati i o drugim temama. Sednica je zakazana za sutra u 10 sati.\nNajpre je odobren, a potom i zabranjen ulazak ministru kulture Vladanu Vukosavljeviću koji je trebalo da obiđe manastire, kao i ministru Aleksandru Vulinu koji od 2013. godine obilazi u martu porodicu Vučetić na čiju kuću je tada bačena bomba i povredjena su deca.\nZabranjen je i ulazak direktoru Kancelarije za Kosovo i Metohiju Marku Đuriću koji je trebalo da prisustvuje okruglom stolu u okviru unutrašnjeg dijaga o Kosovu i Metohiji u Kosovskoj Mitrovici.\nVukosavljević: Besmisleno što mi nije dozvoljeno da posetim manastire\nMinistar kulture i informisanja Srbije Vladan Vukosavljević izjavio je danas da to što mu prištinske vlasti nisu dozvolile da poseti manastire na Kosovu i Metohiji predstavlja ozbiljan gaf i veliki propust koji je besmislen i ne doprinosi ukupnoj situaciji.\n„Mislim da se radi o jednom kapricu, koji je besmislen i pogrešan“, kazao je Vukosavljević. Dodao je da je njegova poseta uredno bila najavljena i da je prethodno data saglasnost, ali da je potom dobio informaciju da je „takozvane prištinske vlasti nisu odobrile“.\n„Mi smo pripremili posetu našim manastirima, našoj kulturnoj baštini. Poneli smo i poklone našim bratstvima i sestrinstvima, koji se nalaze u našim spomenicima kulture na Kosovu“, kazao je Vukosavljević.\nVukosavljević je kazao da bez obzira na trenutne okolnosti srpska kulturna baština na Kosovu i Metohiji „sija jakim sjajem“ više od 800 godina i nastaviće to da čini u budućnosti.\n„Svi mi sazidani smo na temeljima te kulturne bašitne, naša država i identitet. Mi ćemo nastaviti sa pokušajima, ovo ne znači ništa“, kazao je Vukosavljević, koji je danas i sutra trebalo da obidje manastire na Kosovu i Metohiji.\nCitirano: “ „Mislim da se radi o jednom kapricu, koji je besmislen i pogrešan“, kazao je Vukosavljević “ —————– Ja mislim da se radi o… NAMERNOM ZEZANJU. … Da veliki broj “ srpskih političara “ nije IGNORISAO – Rezoluciju 1244 SB UN…sada bi mogli da dođu na Kosovo i Metohiju ..bukvalno – kad god požele. … Umesto toga ..pustili su EULEKS na Kosovo ..i isti im je omogućio da se “ Samoprolase „. Tu se nije stalo. Mnogi “ srpski političari “ su nakon toga na štetu Srbije i srpskog naroda na Kosovu ..mic-po-mic ..ustupali “ Samoproglašenoj državi “ atribute državnosti….:besan2: ——————————————————————————————– Tako im treba i neka ih.. ZEZAJU JOŠ JAČE…:lol: …Skoro da su im “ Uokvirili državu „…za…Dž…i mogu da ih Albanci ZEZAJU ..koliko im se i kada prohte…:lol: ——————————————————————————————————————————————– Zašto ..“ srpskih političari “ – ZATO što su oni sve drugo nego ..PRAVI SRPSKI POLITIČARI…:think::aha2:\nsta to znaci sutra a hitna


FUDBALSKI SKANDAL Nekadašnji igrač Reala uhapšen zbog dečje pornografije - MaxBet Sport\nFUDBALSKI SKANDAL Nekadašnji igrač Reala uhapšen zbog dečje pornografije\nKristof Mecelder (Foto: Printskrin)\nFudbalski skandar trese Evropu zbog nekadašnjeg fudbalera Real Madrida. Naime, Kristof Mecelder uhapšen je pod sumnjom da poseduje fajlove sa dečjom pornografijom, koje je navodno prosledio nekolicini žena.\nNemački mediji su prvi preneli informaciju da je Mecelder na sudu prihvatio optužbu i priznao je krivicu.\nKako je navedeno, Mecelder se tereti da je posedovao 297 fajlova sa dečjom pornografijom, a 29 fotografija i videa putem “WhatsAppa” slao je nekolicini žena između jula i septembra prošle godine.\nOdluka o njegovom slučaju još uvek nije doneta, a za sada se niko još nije javno oglasio o ovom slučaju. Čak ni Mecelderovi advokati nisu hteli da bilo šta komentarišu, što, kako stvari stoje, potvrđuje pisanje pojedinih nemačkih medija.\nTagovi:FK Real MadridKrištof MecelderTop3\nKAMIONI, AVIONI… Top 10 najplaćenijih fudbalera na svetu – Mbape broji “siću”\nFantastičan preokret Valensije protiv Levantea


Press Online :: Recepti :: KO BI TOME ODOLEO: Mohito špagete sa škampima osvojile svetsko prvenstvo\nKO BI TOME ODOLEO: Mohito špagete sa škampima osvojile svetsko prvenstvo\n"Mohito špagete" osvojile su glavnu nagradu na Svetskom prvenstvu u pripremanju testenine koje je danas održano u italijanskom gradu Parmi.\nKako prenosi AFP, Švajcarac Luka Toričeli, šef kuhinje restorana "Arđentino" u Luganu, odneo je pobedu na trećem izdanju ovog takmičenja sa špagetima pripremljenim sa sicilijanskim škampima i Mohitom.\nSpecijalitet švajcarskog kuvara je pobedio u oštroj konkurenciji tri druga jela koja su takođe ušla u finale - špagete sa južnoafričkim ljutim papričicama, rigatone sa dimljenim sirom i belim tartufama i makarone sa svinjskim kobasicama i ljubičastim pečenim krompirom.\nKulinarska manifestacija u Parmi, na kojoj je učestvovalo 25 kuvara iz 23 zemlje, organizuje se u čast čuvenog italijanskog specijaliteta.\n"Pasta je oduvek bila jedno od omiljenih jela širom sveta", kazao je Paolo Barila iz čuvene kompanije za proizvodnju testenina "Barila".\n"Ideja ovog takmičenja je da se testenina učini još popularnijom u svetu, kao simbol italijanske kulture i identiteta", naveo je on.


NEĆE BITI NI SJEDNICE DOMA NARODA | SRNA\nSARAJEVO, 27. JULA /SRNA/ - Lider SDA Bakir Izetbegović rekao je da pretpostavlja da će biti odgođena i sjednica Doma naroda Parlamentarne skupštine BiH, jer srpski predstavnici vjerovatno neće doći.\n"Vidjećemo još šta su njihove namjere", rekao je Izetbegović, koji je i predsjedavajući Doma naroda Parlamentarne skupštine BiH.\nOn je naveo da će biti na vezi sa kabinetima kolega u Kolegiju Doma naroda Nikolom Špirićem i Draganom Čovićem, te istakao da se nije čuo sa liderom SNSD-a Miloradom Dodikom.\n"S vremena na vrijeme u BiH moramo imati krize. Važne i pozitivne odluke morale su izazvati reakcije. Mislim da ne trebamo dolivati ulje na vatru. Treba pustiti da se stvari smire", rekao je Izetbegović.\nOn smatra da će "ostati visoki predstavnik, bonska ovlaštenja, a institucije ponovo proraditi, što prije to bolje", dodavši da se nada da će "u budućnosti nakon svih iskustava u proteklim decenijama svi jedni druge bolje razumjeti".\n"Moramo neke stvari uraditi sami i ne čekati da nam se one nametnu. Potrebno je napraviti zemlju u kojoj ne treba visoki predstavnik", rekao je Izetbegović.\nPrema njegovim riječima, nije prvi put da se desi ovakva situacija, ali smatra da je to "prežestoka reakcija koja će se s vremenom smiriti", jer "svaki put su se smirile".\nIzetbegović je rekao da Predsjedništvo BiH može donositi odluke bez srpskog člana Predsjedništva, ali da postoje i neke odluke o kojima mora postojati konsenzus.\n"Predsjedništvo može da funkcioniše i bez Dodika", rekao je Izetbegović.\nNa pitanje da li postoje indicije da se lideri stranaka u BiH okupe i razgovaraju, Izetbegović je rekao da će se sastati, ali da "misli da je sada rano".\n"Sada imamo jedno upalno stanje, nervozu, emotivno stanje. Pustimo da se stvari smire", rekao je Izetbegović.


Završen projekt “Računom do nagrade”\nRealizacija projekta “Računom do nagrade” okončana je javnim izvlačenjem dobitnika vrijednih novčanih nagrada a koje je u ove svrhe obezbijedila Vlada Bosanko-podrinjskog kantona Goražde i kantonalno Ministarstvo finansija.\nRiječ je projektu, odnosno nagradnoj igri za građane BPK Goražde koju su u novembru prošle godine pokrenuli Vlada Kantona i resorno ministarstvo, a s ciljem poboljšanja naplate javnih prihoda.\n“Kroz projekat “Računom do nagrade” u proteklih pet mjeseci ( do 31.marta), građani BPK Goražde u svojim općinama predavali su račune koje su dobijali uz kupljenu robu, a u obzir su dolazili samo računi izdati od poreznih obveznika na području ovog Kantona – kazao je ministar finansija Milenko Grujić, dodajuci da je ovaj projekat u potpunosti uspio.\n“Pristiglo je na hiljade računa na čijoj poleđini su građani trebali upisati svoje osobne podatke. Postigli smo i efekat po pitanju poboljašanja naplate javnih prihoda. U vrijeme trajanja ove nagradne igre naplata javnih prihoda povećana je za 5 do 10 posto” – kazao je ministar, izrazivši nadu da su građani stekli naviku da za svaku kupljenju robu i ubuduće uzimaju račun.\nOn je pojasnio da se uspjeh ovog projekta ogleda i u činjenici da je velikom odzivu građana doprinio i bogat nagradni fond, jer je Vlada obezbijedila 5 000 KM, a građanima su dodijeljene četiri nagrade.\n“Nadamo se da su nagrade otišle u prave ruke, odnosno osobama kojim je novac zaista prijeko potreban. Izvlačenje je proteklo u najboljem mogućem redu, a regularnost su pratili članovi posebno formirane komisije iz reda poreznih obveznika ali i običnih građana, odnosno kupaca ” – kazao je ministar.\nPrvu nagradu s najvećim iznosom od 2000 KM osvojila je Suvada Harbinja iz goraždanskog naselja Vitkovići. Nagradu u iznosu od 1 500 KM osvojio je Kerim Dragolj iz Goražda, treća nagrada od 1 000 KM pripala je Hamzi Ferhatoviću takođe iz Goražda, dok je nagrada od 500 KM pripala Huseinu Ćoriću iz općine Foča – Ustikolina.\n(preuzeto sa gorazde-x.com)


Direktor i rektor Univerziteta PIM odrekli se plate\n07. 04. 2020 14:02\nDirektor i rektor Univerziteta PIM u Banjaluci Ilija Džombić i Dragan Đuranović odrekli su se, u korist Fonda solidarnosti RS, cijele neto plate za mart. Džombić se odrekao i cijele neto naknade za članstvo u Nadzornom odboru IRB RS za mart, april i maj, saopšteno je sa ovog univerziteta.\nDiplomci i maturanti pozvani da ostanu u RS\n17. 06. 2019 18:18\nBANJALUKA - Svečana promocija 13. generacije studenata i 10. generacije maturanata Srednjoškolskog centra "Ljubiša Mladenović", pod motom "Ostajte ovdje", upriličena je u petak na Univerzitetu PIM.\n23. 04. 2019 16:53\nPromovisana knjiga "Korupcija i ekonomski razvoj"\n01. 04. 2019 16:27\nBANJALUKA - Promocija knjige "Korupcija i ekonomski razvoj", čiji su autori Slobodan Radulović i Slavko Karavidić, održana je proteklog vikenda na Univerzitetu PIM u Banjaluci.\nUniverzitet PIM dobio prestižni projekat "Horizont": U korak sa svijetom\n30. 11. 2018 07:00\nBANJALUKA - Pravni fakultet Univerziteta PIM pozicionirao se među 15 najpriznatijih i najuspješnijih univerziteta i istraživačkih instituta u Evropi, kao što su oni u Kopenhagenu, Glazgovu, Barseloni, Hamburgu, Parizu i drugim evropskim gradovima, istakao je Ostoja Barašin, profesor Univerziteta PIM.


Gvozdenović: Pregovori o životnoj sredini sa EU najskuplji, ali i najzahtjevniji | EUME\nNaslovnica Press info Press Pregovori o pristupanju Gvozdenović: Pregovori o životnoj sredini sa EU najskuplji, ali i najzahtjevniji\nPregovori za poglavlje 27 Životna sredina i klimatske promjene biće jedni od najzahtjevnijih u procesu pristupanja Evropskoj uniji, ali i najskupljih jer će primjena usvojenih standarda iziskivati velika finansijska sredstva, saopštio je ministar održivog razvoja i turizma Branimir Gvozdenović. On je, u intervjuu za Dnevne novine, kazao da ce samo u prečišćavanje komunalnih voda Crna Gora morati da do 2035. uloži 550 miliona eura.\nDN: Crna Gora je nedavno ispunila uslov za otvaranje pregovora u okviru poglavlja 27 Životna sredina i klimatske promjene. Kada očekujete otvaranje pregovora?\nGvozdenović: Vlada je krajem jula usvojila Strategiju za prenošenje, sprovođenje i primjenu pravne tekovine EU u oblasti životne sredine i klimatskih promjena s akcionim planom za period 2016-2020, čime su stvoreni preduslovi za otvaranje pregovora s EU u oblasti životne sredine. Pred nama je sad tehnicki posao pisanja I usaglašavanja pregovaračke pozicije s EK, nakon čega očekujemo poziv predsjedavajućeg EU za otvaranje pregovora za ovo poglavlje.\nDN: Ima li Crna Gora administraciju dovoljno sposobnu da sprovede sve obaveze koje će preuzeti prenošenjem propisa EU za oblasti životne sredine i klimatskih promjena?\nGvozdenović: Posao u okviru 27. poglavlja nije posao jedne institucije vec 33 institucije, koje su identifikovane kao nadležne za pojedina pitanja u okviru poglavlja, a koje su učestvovale u procesu izrade strategije za ovo poglavlje i koje su se obavezale da sprovode mjere definisane dokumentom. Najvažniju ulogu pored Ministarstva održivog razvoja i turizma, imaće Ministarstvo finansija zbog obezbjeđivanja neophodnih finansijskih sredstava za sprovođenje strategije i Ministarstvo poljoprivrede i ruralnog razvoja kao nadležno za politiku u oblasti voda. Na nivou Vlade imamo jako dobar tim koji je radio na izradi Strategije za 27. pogavlje i značajno unaprijedio kapacitete, a koji čini 50 strucnjaka iz svih nadležnih državnih institucija. Do 2020. godine planirali smo institucionalno jačanje kroz povecanje broja ljudi koji se bave ovim pitanjima kao i obezbjeđivanjem dodatnih obuka neophodnih za primjenu propisa EU koje smo prenijeli ili ćemo prenijeti kroz domaće zakonodavstvo. Poseban izazov predstavljaće jačanje kapaciteta na lokalnom nivou, jer u 23 opštine trenutno imamo 27 zaposlenih koji se bave svim pitanjima životne sredine. Pored toga, važno je da ojačamo kapacitete inspekcijskog organa bez kojeg je nemoguce obezbijediti adekvatnu primjenu propisa. Poznato je da u Crnoj Gori imamo samo sedam ekoloških inspektora, što je nedovoljno za kontrolu sprovođenja zakona. U tom smislu Vlada sada ima jasan plan jačanja kapaciteta za sve institucije koje se bave životnom sredinom, a posebno inspekcijskih službi.\nDN: Šta je Vlada, odnosno resorno ministarstvo, planiralo da radi po pitanju upravljanja i tretmana otpada?\nGvozdenović: Vlada je 2015. godine usvojila Nacionalnu strategiju upravljanja otpadom do 2030. i Državni plan upravljanja otpadom za period 2015-2020. U skladu s tim dokumentima, koji se temelje na evropskim principima upravljanja otpadom, započete su aktivnosti za realizaciju izgradnje reciklažnog centra na lokaciji “Možura” u Baru, transfer stanica u opštinama Plužine, Šavnik, Žabljak, Andrijevica i Mojkovac, postrojenja za tretman ocjednih voda na deponiji Livade u Podgorici, sanacije neuređenih odlagališta Vasove vode u Beranama, Cafe u Opštini Bar, Vrtijeljka u prijestonici Cetinje, Carkovo polje u Opštini Žabljak. Crna Gora mora imati iste ciljeve kao EU u oblasti upravljanja otpadom, što znaci da moramo obezbijediti visok stepen reciklaže svih vrsta otpada koje se mogu ponovo upotrijebiti, prije svega biorazgradivog otpada, plasitke, kartona i papira itd. Opštine su dužne da uspostave sakupljanje i tretman komunalnog otpada u skladu sa standardima EU, tako da do 2035. Crna Gora na deponijama odlaže samo veoma mali procenat otpada koji se ne može više iskoristiti. U skladu s tim, mora se obezbijediti potrebna infrastruktura i uspostaviti poreski i finansijski mehanizmi koji će podstaci realizaciju tog cilja. Paralelno sa tim moramo raditi na sanaciji nelegalnih deponija koje su stvorene usljed neodgovornog odnosa prema životnoj sredini i zdravlju ljudi. Takođe, uspješno tretiranje otpada zahtijeva, prije svega, edukaciju svih slojeva društva o pravilnom postupanju s otpadom. Uloga građenja novog modernog sistema sakupljanja i tretmana otpada. U tom dijelu Vlada ce pružiti podršku lokalnoj samoupravi za sprovođenje edukativnih programa koji će doprinijeti odgovornom odnosu građana prema sredini u kojoj živimo.\nDN: Šta će se raditi u oblasti upravljanja vodama i na rješavanju tretmana komunalnih otpadnih voda?\nGvozdenović: Propisi EU za oblast voda su obimni i teški, a njihova primjena je izuzetno skupa. Kao što sam vec pomenuo, poseban izazov predstavljaće Direktiva EU koja se odnosi na tretman komunalnih otpadnih voda zbog visokih ulaganja u komunalnu infrastrukturu. Tako da će Crna Gora fazno raditi na uspostavljanju primjene ove direktive. U prvoj fazi, do 2020. godine, planiramo usklađivanje zakona, uz izgradnju prioritetne infrastrukture. Krajnji cilj je da 2035. godine ispunimo sve standarde EU, tako da sakupljamo i precišćavamo komunalne otpadne vode za 95 odsto stanovništva, što je preko 30 odsto povećanja u odnosu na trenutno stanje. Planirano je da se u ovu oblast uloži 550 miliona eura do navedenog roka. Vlada je do sada sprovela projekte u toj oblasti u vrijednosti od 200 miliona eura, dok smo oko 100 miliona eura vec angažovali. Nedavno smo iz Zapadnobalkanskog investicionog okvira obezbijedili grant od 540.000 eura za izradu projektne dokumentacije za devet projekata u raznim opštinama. Takođe, smo obezbijedili grant od 1,1 milion eura za projekat izgradnje postrojenja za precišćavanje sakupljenih komunalnih otpadnih voda u Podgorici. Imajuci u vidu da je turizam jedna od najznačajnijih ekonomskih grana važno je istaći da ćemo do kraja 2020. imati riješeno pitanje tretmana komunalnih otpadnih voda u skoro svim opštinama na primorju. Kad je u pitanju snabdjevenost vodom za pice trenutno je snabdjeveno 75 odsto stanovništva, a cilj nam je da to bude 99 odsto, što planiramo da postignemo do 2025. Procjena je da će investicioni troškovi za unapređenje vodosnabdijevanja iznositi 71 milion eura. Pored investicionih troškova, imaćemo i operativne troškove koji se odnose na upravljanje i održavanje vodovodne infrastrukture, tako da će ukupan trošak do 2025. za Direktivu za vodu za piće isnositi 140 miliona eura.\nPODSTICANJE BIOLOŠKE RAZNOVRSNOSTI\nDN: Kako će Crna Gora dostići standarde EU u oblasti zaštite prirode?\nGvozdenović: Za ovu oblast propisi EU su posebno važni. EU često ističe da imaju najveće standarde u svijetu kad je u pitanju zaštita prirode i izuzetno dobro očuvan biodiverzitet. S druge strane, uzimajući u obzir posebnost i raznovrsnost crnogorske prirode, cilj je da Crna Gora u potpunosti ispuni zahtjeve EU za ovu oblast do 2020, što će koštati 19 miliona eura. Do tada će Crna Gora precizno, na osnovu naucnih podataka, utvrditi lokacije koje su posebno važne za opstanak najvrijednih i najugroženijih biljnih i životinjskih vrsta koje tu žive, i nakon pristupanja EU te lokacije postaće dio evropske mreže zaštićenih područja NATURA 2000. Ono što je važno istaći jeste da će za ta područja važiti posebna pravila, što ne znači da će na tim mjestima biti zabranjena ljudska aktivnost, ali ce sve aktivnosti biti usmjerene na održavanje i podsticanje biološke raznovrsnosti. U određenim situacijama kad se te lokacije budu našle na privatnom zemljištu, privatnik će takođe biti u obavezi da s tim dijelom imovine upravlja na poseban nacin, tako da se ne ugrozi ili naruši ekološka vrijednost te lokacije. Biće strogo zabranjeno namjerno zarobljavanje, ubijanje ili skupljanje pojedinih divljih biljaka i životinja, osim iz dobro opravdanih razloga poput zaštite zdravlja ljudi.\nFOKUS NA PROPISIMA KOJI ĆE SE KASNIJE PRIMIJENITI\nU pregovaračkoj poziciji jasno će se objasniti način na koji Crna Gora namjerava da preuzme i uspostavi primjenu propisa EU za ovo poglavlje, uz opis sposobnosti administracije na državnom i lokalnom nivou da te obaveze sprovede. Poseban fokus biće na onim propisima koji su tehnicki i finansijski najzahtjevniji i čija primjena neće biti uspostavljena na dan pristupanja EU nego ce nam biti potrebno dodatno vrijeme da bismo dostigli evropske standarde. To su propisi za čiju primjenu moramo obezbijediti velika finansijska sredstva i uglavnom se odnose na izgradnju komunalne infrastrukture. Na primjer, Crna Gora će u potpunosti primjenjivati Direktivu o tretmanu komunalnih otpadnih voda i Direktivu o deponijama 2035. godine, kazao je Gvozdenović.


Saopštenja, Hitno smiriti tenzije između Srbije i Crne Gore: Zemlje kandidati za članstvo u EU sporna pitanja treba da rešavaju u duhu regionalne saradnje\nVaša lokacija / Beogradski centar za bezbednosnu politiku / Aktivnosti / Saopštenja / Hitno smiriti tenzije između Srbije i Crne Gore: ... /\nU trenutku kada se od vodećih kandidata za članstvo u EU očekuje da pokažu snažnije političko liderstvo i kredibilitet u ispunjavanju preuzetih obaveza i vrednosti na kojima je Unija zasnovana, smirivanje tenzija između Srbije i Crne Gore i prestanak upotrebe zapaljivog i ostrašćenog govora u izjavama zvaničnika ovih zemalja je imperativ.\nSmatramo da je dužnost lidera obe zemlje da vlastitim primerom pokažu spremnost da dijalogom reše postojeće razmirice, umesto da populistički podstiču niske nacionalističke strasti koje možda mogu doneti glasove na predstojećim izborima, ali mogu imati i dugoročne i ozbiljne posledice. Odgovornost leži na zvaničnicima obe zemlje, koji treba da postave temelje evropskog puta za sve ostale zemlje Zapadnog Balkana, da se ponašaju racionalno i diplomatski prilikom rešavanja spornih pitanja, uvažavajući suverenitet obe zemlje. Apelujemo da se ovakva pitanja rešavaju kroz dijalog predstavnika relevantnih institucija i jedne i druge države, a ne putem izjava zvaničnika za medije.\nSrbija i Crna Gora imaju zajedničku i dugu istoriju bliskih odnosa, a građane dve zemlje povezuju neraskidive porodične, prijateljske, kulturne i ekonomske veze. Nacionalistička retorika, mobilizacija mržnje, verske netrpeljivosti i straha, kao i napadi putem tabloidnih medija na odluke jedne ili druge zemlje, podsećaju na metode korišćene devedesetih godina prošlog veka koje su kulminirale razarajućim sukobima na teritoriji cele bivše Jugoslavije. Upravo iz tog razloga, smatramo da je nedopustivo da se u vreme jedne generacije po drugi put počini ista greška.\nU duhu trenutka, kada se EU suočava sa ozbiljnim izazovima, pozivamo ih da razmotre sve opcije bližeg povezivanja i saradnje - od infrastrukturnog povezivanja i olakšavanja trgovine do udruživanja kapaciteta koji se tiču obrazovanja za budućnost, javnog zdravlja, zaštite životne sredine i borbe protiv posledica klimatskih promena, i da na taj način pokažu da su sposobne da doprinesu istinskoj stabilnosti regiona i ovog dela Evrope.\nPredstavnici vlasti moraju da pokažu da su politički zreli i odgovorni i da ophođenje u odnosima dve države treba da bude takvo da podstiče na mir i stabilnost u regionu, slobode garantovane zakonima, privrednu, kulturnu, zdravstvenu i obrazovnu saradnju i stabilnost garantovanu nezavisnim demokratskim institucijama nasuprot individualnim političkim hirovima.\nEvropski pokret u Srbiji (EMINS)\nPovezane teme:Srbija i Crna Gora, Srbija, Crna Gora, regionalna saradnja, eu, evropske integracije


Grosi putuje u Teheran pre sastanka Borda guvernera IAEA – Krstarica\nGrosi putuje u Teheran pre sastanka Borda guvernera IAEA\nTanjug 17. novembra 2021. 18:54\nBEČ – Direktor Međunarodne agencije za atomsku energiju (IAEA) Rafael Grosi u ponedeljak će otputovati u Teheran na razgovore o iranskom nuklearnom programu, pre sastanka Borda guvernera ove organizacije.\nGrosi će u utorak razgovarati sa šefom Iranske agencije za atomsku energiju Mohamedom Eslamijem i šefom iranske diplomatije Hoseinom Amir-Abdolahijanom, potvrdili su zvaničnici u Teherenu,prema iranskim medijima prenosi Rojters.\nGrosijevo putovanje se održava neposredno pre sastanka Borda guvernera Međunarodne agencije za atomsku energiju koju čine 35 zemalja.\nZapadne sile su u septembru odustale od planova za rezoluciju kojom se kritikuje Iran, nakon što se Teheran 12. septembra složio da se produži praćenje nekih nuklearnih aktivnosti i pozvao direktora IAEA na razgovore o otvorenim pitanjima.\nIAEA je u svom novom izveštaju navela da veruje da je Iran dodatno povećao svoje zalihe visoko obogaćenog uranijuma kršeći sporazum sa svetskim silama iz 2015. godine.\nAgencija sa sedištem u Beču obavestila je članice da još uvek nije u mogućnosti da potvrdi tačne zalihe obogaćenog uranijuma u Iranu zbog ograničenja koja je Teheran uveo inspektorima UN ranije ove godine.\nIran još uvek nije odobrio nuklearnim inspektorima UN pristup kako bi ponovo instalirali kamere za nadzor u TESA Karaj centrifugi , što je „suštinski“ korak za oživljavanje iranskog nuklearnog sporazuma, navodi se u današnjem izveštaju IAEA .\nIran je danas odbacio izveštaj nadzornog tela UN o nuklearnim aktivnostima Teherana kao politički motivisan, pozivajući članove njegovog odbora guvernera „da se uzdrže od ishitrenih komentara“, izvestila je danas iranska novinska agencija ISNA.\nPregovori Irana i međunarodne zajednice o ograničenju iranskog nuklearnog programa u zamenu za ublažavanje sankcija u zastoju su od juna,a njhov nastavak se očekuje 29.novembra u Beču.


PressReader - Alo!: 2018-10-14 - Posla ima, ali nema ko da radi!\nPosla ima, ali nema ko da radi!\nsistem u „Bojim se da smo ušli u kapitalistički i naših kojem su vlasnici preduzeća, vlasnici da ulažu života, kojima često ne pada na pamet Savić u ljude“, kaže ekonomista Ljubodrag\nAlo! - 2018-10-14 - DRUŠTVO - Piše: JELENA MITROVIĆ jelena.mitrovic@alo.rs\nAko je suditi po oglasima za posao, Srbija vapi za radnicima svih profila! Našu zemlju je, prema podacima Insituta za ekonomsku saradnju i razvoj (OECD) od 2000. godine do danas napustilo čak 654.000 ljudi, a to je oko devet odsto ukupnog stanovništva. S druge strane, našoj državi i te kako fale pekari, ugostitelji, vozači, varioci, automehaničari, trgovci, vozači, a u pojedinim granama situacija je toliko alarmantna da postoji opravdana bojazan da u Srbiji uskoro neće imati ko da mesi i prodaje hleb.\nU prilog tome govori nedavni Sajam zapošljavanja u Bačkoj Topoli, gde je više\nposlodavaca ponudilo oko 600 radnih mesta, pretežno za ljude sa trećim i četvrtim stepenom stručne spreme, ali je predato svega 250 biografija zainteresovanih da dobiju posao. Jedan od glavnih razloga za ovakvo stanje i radnici i poslodavci vide u niskim platama i lošim uslovima rada. Radnici su rešenje za tu situaciju očigledno pronašli u odlasku u inostranstvo, dok poslodavci uprkos nedostatku radnika stoje na početnim pozicijama i upiru prst u državu zbog visokih zahteva i ne menjaju ništa.\nAko osmotrimo proteklu deceniju, nema dileme da će se svi složiti da nikada nije bilo idealno, ali čini se da ljudi nikada nisu odlazili toliko masovno kao sada, čak ni devedesetih koje su obeležili inflacija,\nsankcije i bombardovanje.\nEkonomista Ljubodrag Savić u razgovoru za „Alo!“objašnjava da su ljudi devedesetih verovali da nešto može da se promeni, a oni koji su tada odlazili, odlazili su zbog rata, ali da se sada situacija promenila. - Prosečnog Srbina danas su sve političke partije izneverile, a većina ljudi ne veruje u ozbiljne promene. Nekolicini je dobro, mladi to uočavaju, pa odlaze na mesta gde im se pruža prilika za bolji život. Naime, tamo gde mogu svojim radom da steknu auto, stan i priušte sebi odmor - kaže on.\nMeđutim, ne odlaze samo mladi, već i ljudi srednjih godina sa svojim porodicama. Prema mišljenju Savića, da bi ljudi ostali u Srbiji, neophodne je da poslodavci povećaju plate.\n- Bojim se da smo ušli u kapitalistički sistem u kojem su vlasnici preduzeća, vlasnici i naših života, kojima često ne pada na pamet da ulažu u ljude. Na drugoj strani, na tržištu su na raspolaganju poslovi koji zahtevaju nizak nivo kvalifikacije, a podrazumevaju mizerna primanja, čime se šalje poruka da je znanje nepotrebno - smatra profesor ekonomije.\nNajviše naših ljudi iselilo se u Nemačku, 179.000 njih, i Austriju, 105.000, a oko 68.100 osoba je trajno otišlo u Švajcarsku.


Švajcarci nastavljaju investicije na srpskom IT tržištu\nPet stručnih priznanja na internacionalnim IT takmičenjima, integracija srpskih softverskih inženjera u međunarodne timove i 49 procenta žena inženjera u beogradskoj kancelariji, obeležili su pet godina poslovanja švajcarske digitalne agencije Namics na tržištu Republike Srbije. U narednom periodu, Namics će nastaviti implementaciju poslovne strategije sa ciljem da proširi tim u Beogradu za 20 odsto.\nIz Namicsa ističu da znanja i veštine srpskih softverskih inženjera prate najaktuelnije svetske trendove u IT industriji.\n„Tokom pet godina poslovanja na tržištu Republike Srbije osnovali smo sedam timova – tim za Java programski jezik, timove za Frontend i „dot net‟ tehnologije, ogranak za dizajn, QA, Salesforce i mobilna rešenja.\nČlanovi ovih timova radili su na nekim od naših najuspešnijih projekata kao što je „Analytics Unlockedˮ za Siemens, „MyMedelaˮ veb šop i „Relaunch Sunrise. Mobile First.ˮ za jednu od najvećih telekomunikacionih kompanija u Švajcarskojˮ, napominje Filip Gort, direktor Namicsove kancelarije u Beogradu.\nGort dodaje da je posebno ponosan na broj žena zaposlenih u beogradskoj kancelariji koji iznosi 49 odsto od ukupnog broja zaposlenih:\n„To je izuzetan uspeh posebno imajući u vidu da se procenat žena u industriji kreće između 15 i 20 odsto. Svake godine organizujemo takmičenje namenjeno isključivo ženama zainteresovanim za softversko inženjerstvo. Želimo da im pružimo podršku i ohrabrimo ih da se uključe u IT sektor.ˮ\nAna Grujović, izvršna direktorka Švajcarsko-srpske privredne komore, objasnila je da je Namics jedan od dobrih primera poslovanja kompanija iz Švajcarske na srpskom tržištu:\n„Poznato je da se IT tržište neprestano razvija i da je zbog toga potrebno neprestano ulagati u inženjere i njihova znanja. Upravo je Namics dobar primer za to, jer omogućava sinergiju znanja i iskustva srpskih, nemačkih i švajcarskih inženjera koja rezultira zapaženim rezultatima na međunarodnom tržištu. Veliko nam je zadovoljstvo da firmu Namics ubrajamo među članove komore i da je ovakva kompanije prepoznala SSCC kao pouzdanog poslovnog partnera.ˮ\n„Ovih pet godina bilo je veoma uspešno za nas i naše inženjere u Srbiji. Naredne godine, planiramo da proširimo tim za 20 procenata i da još više investiramo u naše inženjere i dizajnereˮ, zaključuje Filip Gort.\nPredstavništvo digitalne agencije Namics u Beogradu otvoreno je 2014. godine kao prva kancelarija ove agencije van teritorije Švajcarske i Nemačke.\nOd tada, softverski inženjeri iz Srbije rade zajedno sa 550 kolega iz Sent Galena, Ciriha, Frankfurta, Minhena i Hamburga, a na projektima za najveće svetske brendove kao što su Bucherer, Viktorinoks, Dajmler, Medela, Simens i Sunrise.\nU novembru 2018. godine Namics se spojio sa Merkle-om, svetskim liderom za digitalna rešenja zasnovana na podacima, a time je postao i deo Dentsu Aegis Network-a, omogućivši tako softverskim inženjerima da savladaju nove usko-specifične oblasti.


Kafane u Kragujevcu zatvorene na 7 dana - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Kafane u Kragujevcu zatvorene na 7 dana\nKafane u Kragujevcu zatvorene na 7 dana\nsreda, 19 novembar 2014 23:54\tAlo\nMinistarstva finansija zatvorilo je većinu kafića i kafana u širem centru Kragujevca zbog nepravilnosti u radu zbog čega su stalne mušterije “ poljubile vrata”.\nKatanac na kafane stavljen je juče, a na udaru Poreske uprave našle su se i najstarije krčme u gradu poput Stare Srbije, Balkana, Paligorića koje postoje preko sto godina. Procenjuje se da je više od 20 lokala zapečaćeno crvenim voskom i zabranjen im je rad.\nKontrola Poreske uprave obavljena je je pre dve nedelje, a juče su izvršenja postala pravosnažna. Kafane su zatvorene uglavnom zbog neprijavljivanja radnika, dvojnog knjigovodstva ili zbog neizdavanja fiskalnih računa. Lokali su zatvoreni privremeno, na sedam dana, a vlasnicima slede i novčane kazne koje su propisane zakonom.


Najava izgradnje nove elektrane u Kostolcu | Novosti Kostolac\nNajava izgradnje nove elektrane u Kostolcu\n4 januara, 2014 Novosti Kostolac\tOstavite komentar\n„U toku su razgovori sa kineskim partnerima i neposredno posle Nove godine ćemo imati susret na najvišem nivou sa predstavnicioma kompanije CMEK. To nije pitanje samo formiranja radne grupe nego i donošenja odluke o principima i o načinu upravljanja samim projektom“, rekao je Jovanović.\n„Kao što je poznato takav projekat nismo radili 20 i nešto godina. U tom projektu učešće će uzeti ne samo Kostolac, već je aktivno uključena i cela ‘Elektroprivreda Srbije’ i Ministarstvo energetike. Tako da će se na tom nivou formirati naš tim“, kaže Jovanović.\n„Mi smo potpisali komercijalni ugovor i podneli smo aplikaciju za kredit kod EKSIM banke. Ako se taj sporazum potpiše tokom prvog kvartala onda je realno da polovinom godine EPS uplati učešće. To je naša obaveza iz sopstvenih sredstava i tek uplatom učešća, ceo aranžman, odnosno ugovor postaje efektivan i faktički kreće u realizaciju“, objašnjava Jovanović.\n„Mi 1. marta zaustavljamo taj blok i krećemo sa radovima. I tu gledamo da ne dođe ni do kakvog poremećaja, jer to je vezano sa energetskim bilansom zemlje i tu ne bi smeli da menjamo rokove. Sve ostalo je u toku pripremnih radova i nadam se da će i postrojenja za odsumporavanje dimnih gasova do polovine 2014. početi sa radovima“, kaže Jovanović.\n„Ja se nadam da će na ovom liberalizovanom tržištu Kostolac EPS-u i državi Srbiji donositi značajan profit“, kaže Jovanović.\nPrethodni članakŠta su prioriteti u KOSTOLCU?Sledeći članakPonovo rekordna proizvodnja u Kostolcu


DRUŠTVO Архиве - Страница 29 од 672 - Dnevnik Juga\nPočetna / DRUŠTVO (strana 29)\nPrva nagrada za sonet Svetlani Pešić\nDnevnik Juga 08/10/2019\tDOGAĐAJI, DRUŠTVO, KULTURA, Vlasotince 0\nDa vlasotinački pesnici aktivno prate i učestvuju na mnogim konkursima potvrđuju i njihovi uspesi na njima. Naime, na nedavno završenom konkursu koji je raspisao Centar za kulturu Žabari za književnu nagradu “Vojislav Ilić-Mlađi”, prva nagrada za neobjavljeni sonet pripala je vlasotinačkoj pesnikinji Svetlani Pešić. Sonet Svetlane Pešić “Crne kapi pesme”, …\nPočinje rekonstrukcija Gradskog parka\nDnevnik Juga 08/10/2019\tDOGAĐAJI, DRUŠTVO, Vranje 0\nPovodom početka radova na rekonstrukciji Gradskog parka, gradonačelnik Vranja dr Slobodan Milenković rekao je da će se radovi izvoditi u dve faze, na površini od 20 hiljada metara kvadratnih. ,,Danas počinju radovi u okviru prve faze rekonstrukcije Gradskog parka, čija je vrednost oko 43 miliona dinara bez PDV-a. Investitori su …\n9. Samit fotografa 10. oktobra u LKC-u\nU četvrtak, 10. oktobra 2019. godine u 20 sati, u holu u prizemlju Leskovačkog kulturng centra biće otvoren 9. Samit fotografa eks Jugoslavije. Ova manifestacija, koju organizuje Foto klub „Leskovac“ u saradnji sa Leskovačkim kulturnim centrom, pod pokroviteljstvom lokalne samouprave, i ove godine okupiće više od 50 fotografa iz zemlje …\nStrana 29 od 672« Prvo...1020«2728293031\t»\t405060...Poslednji »\nAleksandar Vucic asfaltiranje Cvetanovic druga liga srbije Dubocica eps Goran Cvetanovic Gradonacelnik Grdelica hapšenje iskljucenja izbori izlozba jubilej KK Zdravlje koncert Lebane Leskovac LIFFE LKC Manifestacija marihuana Medvedja Nis Opšta bolnica policija Požar PU Vranje radovi RK Dubočica rk dubočica 54 rukomet skola slava SNS srbija struja takmičenje ulice uređenje Vlasotince Vodovod vranje Vucic Zdravlje


Tekken 7 IeSF kvalifikacije – RUR Esports\nIeSF Svetsko prvenstvo počinje za nešto više od mesec dana,a Srpska Esports Asocijacija je organizovala dva prijateljska Tekken 7 meča sa predstavnicima Ruske Esports Asocijacije i Izraelske Esports Asocijacije. U prvom meču, naš reprezentativac Vlada ”Cold Hearth” Stanković sastao se…\n5. oktobra u Domu Omladine očekuje nas gejming spektatkl – biramo predstavnika Republike Srbije za Svetsko IeSF prvesntvo u Seulu. Krajem 2019. godine, Južna Koreja će biti domaćin IeSF Svetskog Prventsva na kojem će se takmičiti najbolje reprezentacije na svetu…\nZavršen prvi ovogodišnji Tekken turnir, koji je organizovala Srpska e-Sports Asocijacija\nU subotu 9. marta, odigran je prvi ovogodišnji Tekken turnir, na kojem se se igrači zagrevali za predstojeće kvalifikacije za IeSF u Seulu, veliki turnir, koji će se održati kasnije ove godine. Na turniru učestvovalo je 14 takmičara, a kao…\nTekken 7: Vlada Stanković odlazi u Koreju da predstavlja Srbiju na IeSF takmičenju\nDošao je i taj dan kada smo konačno saznali ko će nas predstavljati na Tekken 7 turniru u Koreji. U Immocentru su se svi okupili sa istom namerom, ali je samo jedan mogao da izađe kao pobednik. Za one koji…\nOsvojite Blackview R6 mobilni telefon na Tekken 7 IeSF kvalifikacijama u subotu\nPored puta u Južnu Koreju kao glavne nagrade na IeSF kvalifikacijama za Tekken 7 će naši takmičari imati priliku da se bore i za Blackview R6 Lite Grey mobilni telefon. Ova nagrada će pripasti drugoplasiranom takmičaru kao utešna nagrada, ali…


Predstava “Šmizle-Ženski bend” ostavila snažan utisak na publiku u Kaknju – KSC Kakanj\nPredstava “Šmizle-Ženski bend” ostavila snažan utisak na publiku u Kaknju\nVečeras je u sali Doma kulture održana predstava “Šmizle-ženski bend” i ostavila izvanredan utisak na publiku. Riječ je o jednoj izuzetno duhovitoj i zreloj predstavi sa snažnom feminističkom notom, za jedno amatersko kazalište iz Bosne i Hercegovine, sa veoma talentiranim i usklađenim ansamblom, koji na gostovanja ide bez ekipe iza scene, što njihovu izvedbu čini još impresivnijom.\nU predstavi glume Berna Mišković, Ana Maros, Mirna Matković, Ivona Matošević, Franka Matić, Antonela Lukić, Lorena Lukić i Petar Pejović. Autor teksta je Miroljub Nedović, režiju i adaptaciju potpisuje Bruno Grebenar. Grafičku pripremu plakata uradio je Borislav Sučić, a izvršni producent predstave je Ivan Sajević.\nŽaliti mogu svi koji večeras nisu prisustvovali na predstavi, a oni koji su ipak došli mogli su salu Doma kulture napustiti zadovoljni, jer je riječ o jednoj izuzetno duhovitoj predstavi sa snažnom feminističkom notom.\nKakanjska publika je dobro prihvatila predstavu, što se vidjelo po gromoglasnom i dugotrajnom aplauzu.


Drugo redovno zasedanje Narodne skupštine Republike Srbije u 2015. godini\nPrva sednica Drugog redovnog zasedanja Narodne skupštine Republike Srbije u 2015. godini\nPredsednica Narodne skupštine Republike Srbije Maja Gojković sazvala je Prvu sednicu Drugog redovnog zasedanja Narodne skupštine Republike Srbije u 2015. godini za četvrtak, 1. oktobar 2015. godine, sa početkom u 10 časova.\n17. vanredno zasedanje Narodne skupštine Republike Srbije u 2015. godini.\n17. vanredno zasedanje Narodne skupštine Republike Srbije u 2015. godini\nSedamnaesto vanredno zasedanje Narodne skupštine zakazano je, na zahtev Vlade Republike Srbije, za petak, 25. septembar 2015. godine, sa početkom u 11 časova.\n16. vanredno zasedanje Narodne skupštine Republike Srbije u 2015. godini.\n16. vanredno zasedanje Narodne skupštine Republike Srbije u 2015. godini\nŠesnaesto vanredno zasedanje Narodne skupštine zakazano je, na zahtev Vlade Republike Srbije za ponedeljak, 27. jul 2015. godine, sa početkom u 10 časova.\n15. vanredno zasedanje Narodne skupštine Republike Srbije u 2015. godini.\n15. vanredno zasedanje Narodne skupštine Republike Srbije u 2015. godini\nPredsednica Narodne skupštine Republike Srbije Maja Gojković sazvala je, na zahtev 224 narodna poslanika, 15. vanredno zasedanje Narodne skupštine za petak, 24. jul 2015. godine, sa početkom u 10 časova.\n14. vanredno zasedanje Narodne skupštine Republike Srbije u 2015. godini.\nČetrnaesto vanredno zasedanje Narodne skupštine zakazano je , na zahtev Vlade Republike Srbije za utorak, 21. jul 2015. godine, sa početkom u 13 časova.\nČetvrta posebna sednica Narodne skupštine Republike Srbije u 2015. godini\nSreda, 15. jul 2015.\nPredsednica Narodne skupštine Maja Gojković sazvala je Četvrtu posebnu sednicu Narodne skupštine Republike Srbije u 2015. godini, za sredu, 15. jul 2015. godine, sa početkom u 11.20 časova.\n13. vanredno zasedanje Narodne skupštine Republike Srbije u 2015. godini.\n13. vanredno zasedanje Narodne skupštine Republike Srbije u 2015. godini\nPredsednica Narodne skupštine Republike Srbije Maja Gojković sazvala je, na zahtev Vlade Republike Srbije, 13. vanredno zasedanje Narodne skupštine za ponedeljak, 13. jul 2015. godine, sa početkom u 10 časova.\n12. vanredno zasedanje Narodne skupštine Republike Srbije u 2015. godini\nČetvrtak, 2. jul 2015.\nPredsednica Narodne skupštine Republike Srbije Maja Gojković sazvala je, na zahtev Vlade Republike Srbije, 12. vanredno zasedanje Narodne skupštine za četvrtak, 2. jul 2015. godine, sa početkom u 10 časova.\nJedanaesto vanredno zasedanje Narodne skupštine Republike Srbije u 2015. godini\nPredsednica Narodne skupštine Maja Gojković sazvala je Jedanaesto vanredno zasedanje Narodne skupštine Republike Srbije u 2015. godini, na zahtev Vlade Republike Srbije, za petak, 26. jun 2015. godine, sa početkom u 10 časova.\nDeseto vanredno zasedanje Narodne skupštine Republike Srbije u 2015. godini\nPredsednica Narodne skupštine Maja Gojković sazvala je Deseto vanredno zasedanje Narodne skupštine Republike Srbije u 2015. godini, na zahtev Vlade Republike Srbije, za ponedeljak, 22. jun 2015. godine, sa početkom u 10 časova.\nDeveto vanredno zasedanje Narodne skupštine Republike Srbije u 2015. godini\nPredsednica Narodne skupština Maja Gojković sazvala je Deveto vanredno zasedanje Narodne skupštine Republike Srbije u 2015. godini, na zahtev Vlade Republike Srbije, za utorak, 16. jun 2015. godine, sa početkom u 10 časova.\nPrvo redovno zasedanje Narodne skupštine Republike Srbije u 2015. godini\nDeveta sednica Prvog redovnog zasedanja Narodne skupštine Republike Srbije u 2015. godini\nPotpredsednik Narodne skupštine mr Igor Bečić sazvao je Devetu sednicu Prvog redovnog zasedanja Narodne skupštine Republike Srbije u 2015. godini za ponedeljak, 25. maj 2015. godine, sa početkom u 10 časova.\nTreća posebna sednica Narodne skupštine Republike Srbije u 2015. godini\nPredsednica Narodne skupštine Maja Gojković sazvala je Treću posebnu sednicu Narodne skupštine Republike Srbije u 2015. godini, za ponedeljak, 25. maj 2015. godine, sa početkom u 16.00 časova.\nOsma sednica Prvog redovnog zasedanja Narodne skupštine Republike Srbije u 2015. godini\nPredsednica Narodne skupštine Republike Srbije Maja Gojković sazvala je Osmu sednicu Prvog redovnog zasedanja Narodne skupštine Republike Srbije u 2015. godini za utorak, 19. maj 2015. godine, sa početkom u 10 časova.\nSedma sednica Prvog redovnog zasedanja Narodne skupštine Republike Srbije u 2015. godini\nPredsednica Narodne skupštine Maja Gojković sazvala je Sedmu sednicu Prvog redovnog zasedanja Narodne skupštine Republike Srbije u 2015. godini za utorak, 12. maj, pa je odložila za 13. maj, jer je Vlade Republike Srbije povukla iz skupštinske procedure Predlog zakona o odbrani od grada, koji je bio predložen da se razmatra kao 1. tačka dnevnog reda.\nŠesta sednica Prvog redovnog zasedanja Narodne skupštine Republike Srbije u 2015. godini\nPredsednica Narodne skupštine Republike Srbije Maja Gojković sazvala je Šestu sednicu Prvog redovnog zasedanja Narodne skupštine Republike Srbije u 2015. godini za utorak, 5. maj 2015. godine, sa početkom u 10 časova.\nPeta sednica Prvog redovnog zasedanja Narodne skupštine Republike Srbije u 2015. godini\nPredsednica Narodne skupštine Republike Srbije Maja Gojković sazvala je Petu sednicu Prvog redovnog zasedanja Narodne skupštine Republike Srbije u 2015. godini za utorak, 21. april 2015. godine, sa početkom u 10 časova.\nČetvrta sednica Prvog redovnog zasedanja Narodne skupštine Republike Srbije u 2015. godini\nPredsednica Narodne skupštine Republike Srbije Maja Gojković sazvala je Četvrtu sednicu Prvog redovnog zasedanja Narodne skupštine Republike Srbije u 2015. godini za četvrtak, 16. april 2015. godine, sa početkom u 10 časova.\nTreća sednica Prvog redovnog zasedanja Narodne skupštine Republike Srbije u 2015. godini\nPredsednica Narodne skupštine Republike Srbije Maja Gojković sazvala je Treću sednicu Prvog redovnog zasedanja Narodne skupštine Republike Srbije u 2015. godini za četvrtak, 2. april 2015. godine, sa početkom u 10 časova.\nDruga sednica Prvog redovnog zasedanje Narodne skupštine Republike Srbije u 2015. godini\nPredsednica Narodne skupštine Maja Gojković sazvala je Drugu sednicu Prvog redovnog zasedanja Narodne skupštine Republike Srbije u 2015. godini, za sredu, 18. mart 2015. godine, sa početkom u 10.00 časova.